text:
Urwo ntabwo ari rwo Rwanda twifuza-Perezida Kagame
U Rwanda rw’abayobozi bakemura ibibazo ku gihe, badahishirana, batarangwa n’ikimenyane n’icyenewabo, bagaragaza ibyo bakora kandi bigakorwa mu mucyo, u Rwanda ruharanira imibereho myiza y’abarwo rukanishakamo ibisubizo bibereye abarwo ni rwo Rwanda rubereye abarwo Perezida Kagame yibukije abayobozi.
Hari ku wa Gatatu tariki ya 28 Werurwe 2018 ubwo Perezida wa Repubulika Paul Kagame yatangizaga umwiherero w’abayobozi bo mu nzego z’ibanze.
Mu mpanuro yahaye abayobozi yagarutse ku makosa akunze gukorwa asaba ko yakosorwa. Nyuma yo kuyagaragaza agira ati “ Urwo ntabwo ari rwo Rwanda twifuza. ntabwo ari rwo Rwanda navugaga rwahangana n’ibibazo by’umwihariko navugaga”
Umukuru w’igihugu avuga ko u Rwanda rutagirwa indiri ya ruswa nkuko mu bindi bihugu bimwe na bimwe bigenda, buri wese yikorera mu isanduku ya leta.
Gukemurira ibibazo ku gihe, ni iyindi ngingo yibanzeho, ahwitura abayobozi usanga barangwa no guhora basaba imbabazi ku kibazo kimwe babwiwe kenshi gukemurira ku gihe ariko ugasanga gusaba imbabazi babigize nk’igisubizo.
Ati “Ubu icyo twibaza, uko turi aha nk’abayobozi, duhereye kubyo tumaze kugeraho, no kuba tuzi ibibazo dufite, ese ubushobozi dufite bwo kwikemurira ibibazo burakoreshwa? Bukoreshwa se uko bikwiye?
Hari ibibazo bifite ibisubizo bizwi, ariko ugasanga bidakemuka. Igisubizo buri gihe kigahora ari ugusaba imbabazi. Bikaba ubwa mbere, ubwa kabiri, bikongera n’ubwa gatatu.
Hari ubwo ibintu biba, twese tukabivugaho, tukabyemeranyaho, ariko hashira igihe wabaza ugasanga ntawe ubyibuka. Ukagira ngo ndetse nta nubwo twigeze tubimenya. Iyo ibintu nk’ibi bibaye, hari nubwo usanga hari n’abashinzwe ibisa nibyo twaganiriye ariko hakabura guhuza ibikorwa no kuvugana kugira ngo ibintu bishyirwe mu ngiro. Umuntu aribaza ati ‘Habuze iki?’.
Tugomba guhora twibaza impamvu tudakora uko bikwiye. Turashaka gukemura ibibazo byacu, kandi tuzi icyo bidusaba gukora kugira ngo bikemuke. Ibi ndabivugira ko usanga ibibazo tugomba gukemura bikomeza kugenda bigaruka uko igihe gishira.
Ibibazo birumvikana, ibisubizo birahari. Ariko usanga twikorera uko dushatse, tukivugira ibyo dushatse, bityo bya bibazo ntitubikemure uko bigomba, no mu gihe cya ngombwa. Ugasanga ikibazo cyafata icyumweru ngo gikemuke kirafata umwaka.
Iyo nk’umuyobozi, ugize uwo ubaza, usanga benshi bitana ba mwana, buri wese avuga ngo ‘ubanza narabyumvise’ cyangwa ‘nagize ngo’. Izi ni imvugo dukunda gukoresha cyane zerekana ko imitekerereze yacu ishobora kuba imeze nk’iy’abandi badafite ibibazo nk’ibyacu. Burya iyo usabye imbabazi, uba wemeye ko ibyo tuvuga ari ikibazo. Niba tubyemera se, kuki twabisubiramo, ugasanga tubigize umuco.
Aba bayobozi kandi yabibukije guharanira imibereho myiza y’abo bayobora, babarinda kurwara amavunja, guta ishuri n’ibindi byabangamira imibereho yabo.
Ati “Tugomba kurwana intambara yo kurwanya ubukene, abana bacu ntibagire imirire mibi, abaturage bacu be kurwara amavunja. Tureke umuco wo kwikomeza no kwiremereza, dufatanye n’abaturage turwanye ubukene twese hamwe.”
Kuri iyi ngingo yahwituye abayobozi biremereza nyamara abo baturanye nabo bakennye, barwaye amavunja, ababwira ko bigoye ko bajya mu ijuru mu gihe badafashije abari muri ibyo bibazo kubisohokamo.
Yongeraho ati “Iyo abana b’igihugu cyacu batajya ku ishuri kandi twarashyizeho uburyo twese tuba twatsinzwe kuko nitwe babyeyi babo. Iyo abana b’u Rwanda birirwa ku mihanda, bafite umwanda, ayo ni amakosa yacu abayobozi, nitwe babyeyi babo…. kuki umwana wawe wowe muyobozi yajya kwiga, uw’umuturanyi ntajye kwiga hanyuma ukabyemera? Iyo ugize isuku, uwo muturanye afite umwanda, uba wateshutse ku nshingano nk’umuntu, ariko cyane cyane nk’umuyobozi.”
Asaba kandi abayobozi kwirinda kwirirwa mu nama bakunze kwitabira nyamara zidatanga ibisubizo, ahubwo usanga bamwe bagira urwitwazo. Ati “ Hari igihe tugera, washaka uwo ariwe wese ugasanga ngo ari mu nama. Ukagira ngo inama zabaye ibisubizo. Niba zarabaye ibisubizo se kuki ibibazo dufite bidakemuka?…Hari ibibazo twitera, hari ibiterwa n’abandi, hakaba n’ibiterwa n’umwimerere w’igihugu cyacu. Ibi byose tuba tugomba kubishakira ibisubizo kuko nitutabishaka ntabwo tuzabaho neza nkuko tubishaka.”
Umukuru w’Igihugu kandi yatinze ku mikorere hagati y’abayobozi, abasaba kwirinda guhishirana mu makosa, no kwirinda ikimenyane mu kazi kuko nta cyiza byageza ku gihugu.
Aha yagaragaje uburyo buri wese yari akwiye gukoresha mu kazi ke arangwa no kwisuzuma mbere ya byose.
Ati “Kutuzuza inshingano, kutayuzuza mu buryo bukwiye, bizana ingaruka. Wowe ubwawe ugomba kwitekerezaho, ukibaza ku nshingano zawe nk’umuyobozi bikagufasha guhindura imikorere, ugakora neza kurushaho. Iyo wowe ubwawe wibajije ku mikorere yawe, wiha igisubizo nyacyo. Ariko iyo bitabaye, hagomba kubaho ubikubaza, ukabizubiza kuko iby’utuzuza, ibyo udakora uko bigomba, bigira ingaruka ku bandi.
Yakomoje ku bahishirana, yibutsa inshingano z’abayobozi bakuriye abandi.
Ati “Inshingano ntakuka y’umuyobozi ni ugutinyuka, ukabaza ibitagenda n’impamvu bitagenda. Usanga impamvu abayobozi badatinyuka ari uko nabo ubwabo baba bafite byinshi batuzuza. Iyo bimeze bityo, nta mbaraga ugira zo kubuza abandi gukora nabi. Ntabwo watinyuka guhana uwo mufatanya gukora nabi. Niyo mpamvu abantu bose usanga bacecetse, ntawe utinyuka kubuza abandi gukora amakosa. Muri ya makosa y’abayobozi, usanga umwe asaba undi kumuhera mwene wabo, cyangwa inshuti ye akazi mu buryo butari bwo. Rimwe na rimwe ugasanga abantu barabahimbira n’imyanya itabagaho. Ibyo bigomba guhagarara.”
Yongeyeho ati “Dukomeje iyi mikorere, ntabwo twazashobora gukemura bya bibazo dufite byihariye. Ntabwo twashobora gukora ibidasanzwe kandi dukingirana ikibaba. Nabagezweho n’ingaruka kubera imikorere mibi usanga dushaka kubyitirira ‘abanzi’ batabaho.
Niba uri umuyobozi ntabwo ugomba kugira inshuti mukorana mu bibi, ngo ugire n’abanzi, abo mudakorana mu makosa. Ugomba kuba umuyobozi wa bose, ukabifuriza icyiza. Abazakwanga kuko wababujije gukora amakosa abo uzabareke bakomeze wowe ukomeze gukora icyiza kigamije iterambere ry’abo uyobora. Ubucuti dufitanye mu buzima busanzwe bugomba guhagarara igihe twageze mu kazi.
Iyo uzanye ubucuti mu kazi, akazi karapfa bikagira ingaruka kubo uyobora. Abayobozi badatinyuka kureba umuntu mu maso ngo bamubwire ngo sigaho, bigakomeza bikaba umuco, abo ntabwo bakwiye. Bigomba guhagarara. Niba ukuriye ikigo, ntabwo ari icyawe ku giti cyawe. Ni icy’abanyarwanda. Ntabwo ugomba gushyiramo bene wanyu gusa, ngo uhe akazi abo muvukana gusa. Ibi ntabwo tugomba kubyihanganira.
Yasoje abwira aba bayobozi ko uyu mwiherero ugomba kubabera imikorere n’imiyoborere mishya.
Uyu mwiherero w’abayobozi b’inzego z’ibanze uzakomereza mu kigo cy’ishuri ry’abakobwa rya Fawe.


c: text/html

text:
Ibintu abantu bashakanye bakwiriye kwirinda
Gusezerana kubana hagati y’abantu babiri ni kimwe mu bimenyetso bigaragaza ko abantu bakundana kandi kikaba kimwe mu bituma abakundanye bahamya iby’urukundo rwabo ndetse bidasubirwaho bakaba bazamarana ubuzima bwabo bwose babana.
Hari bimwe mu bintu bishobora gutuma uyu mubano ugira ibibazo ndetse ugahungabanywa na bamwe.
1.Guha urugero rubi abana bawe
Mu gihe wamaze gushinga urugo uzirinde gukora ibintu byatuma ubera urugero rubi abana bawe, uzahore witwararika ku buryo ingeso ufite zakunaniye abana bawe batazapfa kuzimenya kuko ari ikintu gikomeye byazahungabanya ku mibanire yanyu mwembi.
2.Irinde gucecekesha umugore cyangwa umugabo wawe
Mu rugo iyo mwashakanye biba bivuze mugomba kuzuzanya buri wese akumva ko ibitekerezo by’undi bifite akamaro kandi bikaba bigomba kugira aho bibageza. Si byiza gusamira hejuru ibyo umukunzi wawe ugahita umucecekesha ahubwo mwumve umwiteho kuko ari byo bizatuma n’abana banyu babubaha kandi bakumva ko ababyeyi babo bakundana by’ukuri nabo mu buzima bwabo bakazajya birahira bifuza kuzubaka ingo zirimo urukundo nk’urwo babonye iwabo.
3.Ntuzigere utuma umugore cyangwa umugabo wawe yicuza kuba mwarashakanye
Kwicuza ni kimwe mu ngaruka ziza iyo umuntu abonye igikorwa arimo ameze nk’uwagitangiye atiteguye, mu buzima bwawe rero uzirinde kuba wababaza umugabo cyangwa umugore wawe kugera aho yifuza gutandukana nawe ndetse akicuza imnsi yose yamaranye nawe akayifata nk’aho yayipfushije ubusa.
4.Irinde kumara umwanya munini utita kuwo mwashakanye
Gerageza mu byo ukora byose ujye wita ku mugore cyangwaumugabo wawe kuko ariwo mutungo wa mbere mu buzima uba ufite. Mufate neza n’imbaraga zawe zose kugira ngo ubuzima bwe bw’urukundo bumuryohere amere nk’uri mu ijuru rito.
5.Kwanga kuvugisha uwo mwashakanye
Irinde kwanga kuvugisha umukunzi wawe mwashakanye kuko bishobora kugira ingaruka zitari nziza ku mubano wanyu.
6.Guhoza amaso ku bandi bagore cyangwa abandi bagabo
Irinde guhoza amaso yawe ku bandi bagore cyngwa abagabo kuko byagusenyera bigatuma uwo mwashakanye atangira kugutakariza icyizere abona ko isaaha n’isaha ashobora kukubura cyangwa ukamuzaniraho undi mugore cangwa umugabo.
7.Wiharira uwo mashakanye uturimo duto two mu rugo
Ibi cyane bireba abagabo, bumva ko abagore aribo bakoropa cyangwa bagafura barangiza bakanateka, Nyamara bakirengagiza ko babafashije bakabitaho mu buzima bakabafasha gukora tumwe muri utwo turimo byagira umumaro.
8.Gutuma umugore cyangwa umugabo yumva ko nta muryango afite
Irinde gutuma uwo mwashakanye yumva ko nta muryango afite, mufashe kwishimira ubuzima mubanyemo ndetse no guterwa ishema n’umuryango wanyu.
9.Gufata uwo mwashakanye uwo wishakiye
Irinde gufata uwo mwashakanye nk’ikintu utazi, gerageza kumufata neza umube hafi. Komeza kumwereka ko nta rukundo yabona rurenze urwo umuha kugira ngo akwizere.

robotstxt: allowed

filter: keep


text:
Abayisilamu bo mu Rwanda bizihije Umunsi Mukuru wa Eid al-Fitr (Amafoto)
Mu bice bitandukanye by’igihugu kuri uyu wa Mbere, Abayisilamu bazindukiye ku misigiti mu isengesho rya mu gitondo ryo kwizihiza Umunsi Mukuru wa Ed al-Fitr.
Ni umunsi ukomeye ku Bayisilamu bose kuko baba basoje ukwezi gutagatifu kwa Ramadhan.
Ku rwego rw’igihugu, isengesho ryabereye kuri Stade ya Kigali i Nyamirambo cyane ko ari agace kabarizwamo umubare munini w’Abayisilamu.
Umuyobozi w’Umuryango w’Abayisilamu mu Rwanda, Sheihk Salim Hitimana, yasabye abitabiriye iri sengesho kurangwa n’urukundo, impuhwe no kwita ku bakene.
Ni isengesho ryitabiriwe n’abayisilamu b’ingeri zose uhereye ku bato kugera ku bakuru.
Umugaba w’Ingabo zirwanira ku butaka, Lt. Gen Mubarakh Muganga; Umuyobozi wa Federasiyo y’Umukino wo gusiganwa ku magare, Murenzi Abdallah bari mu bari kuri Stade ya Kigali basenga.
Ubundi biba biteganyijwe ko nyuma y’amasengesho ya mu gitondo, Abayisilamu bahurira bamwe bagasangira amafunguro, bagahana impano kandi bakanishimana n’imiryango, inshuti, abavandimwe n’abaturanyi.
Ukwezi kw’Igisibo cya Ramadhan kwasojwe none, kujyana no kwigomwa kurya no kunywa hamwe no kwigomwa gukora imibonano mpuzabitsina kuva mu ruturuturu kugeza izuba rirenze mu gihe cy’iminsi 30.
Ubusanzwe kwiyiriza ubusa bituma ababikoze bumva uburemere bwo kwicwa n’inzara ku buryo bishobora kubatoza gufungurira abatishoboye, kandi iki gikorwa cyo kwiyiriza muri Islam gifatwa nk’uburyo bwiza bwo gushimira Imana.
Uko kwigomwa kurya, kunywa no gukora imibonano mpuzabitsina, kandi byanagaragajwe n’Intumwa y’Imana Muhammad, nk’ikimenyetso cy’uko umuntu yagira ubushobozi bwo kwigenzura.
Uko kwigenzura kumubashisha kudahora akoreshwa n’ibyo umubiri urarikira ahubwo akaba yafata umwanzuro runaka ukwiriye mu buzima busanzwe.
Ibihumbi by'Abayisilamu byahuriye kuri Stade ya Kigali mu isengesho risoza igisibo gitagatifu
Eid al-Fitr ni umwe mu minsi ikomeye mu minsi yizihizwa n'Abayisilamu
Byari ibyishimo ku bayisilamu basoje igisibo gitagatifu
Kuri uyu munsi Abayisilamu bashima Imana yabashoboje kurangiza igisibo, bakayisaba imbaraga zo kuzibukira ikibi mu minsi iba ikurikiyeho
Ni amasengesho yayobowe na Mufti w'u Rwanda, Sheikh Salim Hitimana
Ababishoboye basigarana urwibutso rw'uyu munsi
Abantu b'ingeri zose bitabira aya masengesho
Perezida w'Ishyirahamwe ry'Umukino w'Amagare (FERWACY), Murenzi Abdallah, ari mu bitabiriye aya masengesho
Umugaba w’Ingabo z’u Rwanda zirwanira ku butaka, Lieutenant General Mubarakh Muganga, ashima Imana


text:
Inyigisho yo ku cyumweru cya 5 cy’Igisibo, ku wa 29 Werurwe 2020.
Amasomo: Ez37, 12-14, Zab129, 1-2.3-4.5-7a.7bc-8; Rom 8,8-11; Yh 11,1-45
Bakristu bavandimwe, Kristu Yezu akuzwe.
Dukomeje urugendo rw’igisibo, tugeze ku cyumweru cya gatanu tugana kuri Pasika ya Nyagasani. Ni urugendo twakoze mu bihe bidasanzwe kubera icyago cya Covid-19 cyugarije isi yose. Amajwi yacu nakomeze yungikanye ubutaretsa, dutakambire Nyagasani tumwizeye, nta kabuza azadutabara. Icyago cyagwiririye isi twabonye cyiza, ariko iby’igihe kizamara n’uko kizadusiga, ni ibanga ritambutse ubwenge bwacu, rizwi na Nyagasani utegeka byose, umugenga w’abazima n’abapfuye ari na we uduhumuriza kuri icyi cyumweru adusaba kuzirikana ku rupfu n’ubuzima. Abamwemera bariho kandi bazabaho iteka ryose.
- No mu byago bikomeye twibuke ko Nyagasani ari kumwe natwe
Igihe umuryango w’Imana ujyanywe bunyago i Babiloni wari ubayeho nabi mu maganya, imiborogo n’ukwiheba. Uhoraho yawukubise akanyafu kubera kumutera umugongo. Muri ibyo byago bitari biworoheye, wari waracitse intege kugeza n’aho wibwiraga uti : ‘‘Twarapfuye koko, ibyacu ntibikigira igaruriro, nta cyizere tugifite, turashize’’(Ez 37,11). Nyamara no mu byago barimo Imana yarabarebaga, kandi yari yiteguye kubakiza. Uhoraho ubwe abihera ihumure abizeza ko agiye kubakura muri ako kaga kagereranywaga n’imva maze akabasubiza mu gihugu cyabo, mu buzima buzira agahinda n’ishavu. Mu bihe nk’ibi by’icyorezo ku isi yose, benshi dufite ubwoba bw’urupfu, kandi twugarijwe na zimwe mu ngaruka nk’inzara, ihungabana ry’ubukungu, n’ibindi. Ni umwanya wo kwegera Umusumbabyose ari na we ufite ijambo riduhumuriza, rikaba ijambo ry’ububasha. Nyirubutungane Papa Fransisko muri iyi minsi aradushishikariza gukomera ku isengesho tuvuga twunze ubumwe, kandi Imana ntiyakwirengagiza abana bayo bayitakambira amanywa n’ijoro. Yadusabye kuvuga kenshi isengesho rya Dawe uri mu ijuru, niturivugane umutima utarangaye. Risoza rigira, riti : ‘‘Ntudutererane mu bitwoshya ahubwo udukize icyago’’. Tuzirikane ko mu gihe bamwe baba batakambira Imana kubera ibyago turimo, hari n’ababa bashishikajwe no gucura imigambi mibi nyamara wari umwanya wo kuzirikana ko muntu aho ava akagera asangiye na mugenzi we kuba abanyantegenke bakeneye ubuvunyi bw’ Imana. Niduhumure turi imbaga y’Imana, Umurengezi wacu aratwumva kandi aturi hafi, ntazadutererana kandi yiteguye kudukiza icyago. Muri ibi bihe, nka Pawulo Mutagatifu dutinyuke tuvuge tuti : « Ni iki cyadutandukanya n’urukundo rwa Kristu ? Ibyago se, agahinda se, ubukene se, … » (Rm 8,35).
- Uduhumuriza ni uwatsinze icyaha n’urupfu
Kamere muntu ikangaranywa na byinshi, igahungabana kandi ubabaye wese ntabura gutakira uwo akekaho ubuvunyi n’ubutabazi. Twe rero nk’abakristu, mu guhanga amaso abo Imana yaduhaye ngo batuyobore haba mu by’iyobokamana na politike, mu kugana bamwe bafite umurimo utoroshye wo kutuvura, n’abandi bose bagira uruhare mu gufasha muntu kumva atekanye ; ntitukirengagize ko umukiro wacu uri mu Mana. Tutari kumwe n’Imana ibyo twita gutekana no gutuza ngo kuko nta ndwara z’ibyorezo, nta nzara, ntawe utubuza amahoro n’amahwemo, ibyo byose bihinduka nk’agahenge muntu agira, kakamwibagiza ibimutegereje ejo hazaza nyamara atagira aho ahungira. Twemere Imana, tuyizere, izadufasha kubaho mu bigeragezo by’amoko yose maze iduhe gutsinda ak’intwari ku rugamba. Mu bihe nk’ibi n’ubwo tutaterura ngo twemeze ko ibiri kutubaho ari ingaruka z’ibyaha byacu, ariko nta n’igikuyeho ko dukwiye gutakambira Imana ari na ko twanga icyaha, twicuza by’ukuri, duharanira kugendera mu nzira y’ubutungane. Nk’uko tubizi isengesho ry’intungane rigira ubushobozi bwinshi (Yk 5,16). Mu gisibo by’umwihariko, Kiliziya iduhamagarira kwicuza ibyaha byacu. Ibihe by’amage ntibikwiye kutwibagiza iyo mpuruza, ngo umwanya munini tuwumare duhererekanya amakuru ya byacitse kubera imfu n’ibindi bigeragezo hirya no hino ku isi. Ibi bihe turimo bidufashe kubona ko muntu atishoboye maze agarukire Ushobora byose. Buri wese niyange icyaha, ahitemo inzira y’ubutungane, abeho mu kuri. Ntidusohoka mu mazu yacu nk’uko byari bisanzwe, koko wabaye umwanya mwiza wo kwiyumvisha ko Imana ishobora gusingirizwa mu rugo iwacu, aho abashakanye bicarana n’abo bibarutse maze Nyagasani agasingirizwa muri iyo ‘‘Kiliziya nto’’. Nitugire umwanya wo kwiyibutsa ko tudakwiye kugengwa n’umubiri ahubwo tugengwe na roho kuko Roho atuye muri twe (Rm 8,8). Bavandimwe, Nyagasani aturi bugufi, ‘‘Koko rero igihe cy’amage, ampa aho nikinga mu nzu ye, akampisha mu bwihugiko bw’ihema rye, akanshyira ahantu hakomeye nk’urutare’’ (Zab 27, 5). Uduhumuriza ari kumwe natwe, naduhe gutsinda ibitubangamiye, aduhe amahoro y’ukuri twifuza.
- Muri Kristu turonka ubuzima buzira umupaka
Gukunda ubuzima, bwaba ubwacu cyangwa ubw’abandi, kuburinda no kuburengera dukora ibishoboka byose ngo budahungabana ni byiza ntako bisa. Ndetse bijyanye n’umugambi w’Umuremyi kuko yabuduhayeho impano y’ikirenga. Nyamara abenshi bagarukira ku buzima bwa hano ku isi ku buryo mu maso ya benshi, uwashyikiriye ari wa wundi wakemuye bimwe isi itubeshya ko bibumbatiye amahirwe ya muntu. Kuri twe abakristu si uko bikwiye kumvikana. Mu gihe Marita abwiye Yezu, ati : ‘‘Mwigisha iyo uba hano musaza wanjye ntaba yarapfuye’’ (Yh 11,21) Yezu yamuhishuriye ko igituma ubuzima bugira igisobanuro cy’ukuri haba hano ku isi ndetse na nyuma y’urupfu, ari ukumwemera, We wapfuye akazuka, We usubiza ubuzima abapfuye nk’uko yabikoreye Lazaro, We kandi uzatuzura niba dukomeje kumwemera. Yezu aributsa Marita ko umwemera wese n’aho yaba yarapfuye azabaho (Yh 11,25). Ubwo nta jambo na rimwe risohoka mu kanwa ke ritari ukuri, ibyo biradukomeza, ni na byo biduha kwiyumvisha ibyishimo ba bakuru bacu bo mu ijuru binjiyemo ari abo mu bihe byo hambere ndetse n’ibya bugufi. Mu isengesho ryacu tugire umwanya wo gusabira abayoboke b’Imana batuvanywemo bazize covid 19. Barahirwa abapfuye bemera Imana kuko bazabaho iteka ryose. Yezu kandi iyo ahamya ko uriho wese akamwemera adateze gupfa, akomeza gushimangira agaciro k’ukwemera kuri twe abakiri ku isi. Ushaka kubaho ubutazapfa ibanga nta rindi ni ukwemera Umwana w’Imana. Ukwemera kubeshaho. Uwemera Kristu by’ukuri abaho atekanye, ndetse no mu bikuramutima binyuranye akomeza abandi abikomoye ku wo yemeye utuye mu buzima bwe. Nyamara, kenshi turahuzagurika, tugacogora mu kwemera. Nk’intumwa za Yezu, tumusabe atwongerere uko kwemera dore ko ari rwo rufunguzo rutwinjiza mu buzima bufite igisobanuro haba hano ku isi ndetse na nyuma y’urupfu. Ukwemera kudufasha kubaho mu ibanga rya Pasika tukiri muri ubu buzima, kukaduherekeza tugana muri Pasika izahoraho iteka yo mu ijuru. Ikindi kandi tudakwiye kwirengagiza ni uko ukwemera nyako guherekezwa n’ibikorwa. Mu gihe cy’igisibo gihuye n’ibibazo by’ubukene n’imihangayiko kuri benshi muri twe, bishingiye ku cyorezo kitwugarije, turangwe n’umutima w’urukundo, umwe uzirikana abari mu kaga, ukabangukirwa no gusangira na bo. Tunyurwe kandi duterwe ishema no kubatabaza iby’Imana yaduhaye. Icyo dufashishije abavandimwe bacu uko cyaba kingana kose ariko kituvuye ku mutima, ni ituro ryiza rinyura Imana Umuremyi wa byose, dore ko ituye muri buri wese, by’umwihariko mu bakene n’abaciye bugufi.
Bikiramariya, Nyina wa Jambo w’i Kibeho nakomeze adutoze gusenga kandi nta buryarya. Nagumye atubere urugero mu kwemera no mu rukundo. Nitumwigireho kubaho mu bihe bigoye ariko dufite amizero mu Mwana we Yezu Kristu, we Nyirimpuhwe ugenzura isi n’ikirere, watsinze icyaha n’urupfu akaronkera isi ubuzima.
Padiri Fraterne NAHIMANA


text:
- Farumasi ya Chamomile: ubwoko
- Chamomile: ubwoko nubwoko
- Ibintu byingirakamaro bya chamomile
- Nigute gukusanya no kubika chamomile
Mugihe habaye ubwoko butandukanye bwindwara, abantu bakunze kwifashisha ibiyobyabwenge, akenshi hamwe nibintu bitari bisanzwe, sintetike. Nyamara, umubiri ubasha guhangana nindwara zimiti y'ibyatsi, bigira ingaruka nziza kandi zidakwegera.
Ubwoko bwa chamomile butangaje muburyo butandukanye, ariko icyamamare muri byo ni chamomile, ikoreshwa mumiti myinshi. Bitewe nimiterere yihariye, irashobora guhangana nindwara nyinshi zikomeye.
Ururabo ntushobora kuboneka mukarere ka kibaya gusa, ariko no kumuhanda. Mubyongeyeho, kubera imiti yihariye yubuvuzi, ihingwa no murwego rwinganda.
Farumasi ya Chamomile: ubwoko
Chamomile irashobora kuboneka ahantu hose usanga ikirere gike cyiganje, bitewe nuko igihingwa kidakenera gushyiraho ibihe byihariye byiterambere. Icyiza muri byose, gishora imizi ahantu hafunguye, aho igihingwa gifite urumuri ruhagije.
Bikunze kugaragaraubwoko bwa dais muri iri tsinda:
- Azerubayijani;
- zahabu;
- transcaucasian;
- imbuto zera;
- Amajyepfo.
Chamomile ifite itandukaniro riranga ubwoko bwayo. Ni igihingwa kitarenza cm 50-60 z'uburebure. Impumuro iranga ntabwo iboneka mu gatebo gusa, ahubwo no mumababi yikimera.
Inflorescences ifatirwa kumurongo ugororotse, mugihe, bitewe nuko iri mumurongo umwe, bakora ubwoko bwisosi. Amababi yumuti muto asa nkaho asa kandi ntarenza mm 60 z'uburebure na mm 18 z'ubugari..
Chamomile: ubwoko nubwoko
Ubu bwoko bwibimera nibisanzwe, kuko bikura hafi ya hose. Ubwoko bwa dais zisanzwe:
- Farumasi cyangwa imiti.
- Chamomile ihumura, cyangwa idafite ururimi, ni igihingwa gito gifite uburebure butarenga cm 30. Amababi yegereye uruti. Ibitebo byindabyo ni bito kandi bigashyirwa kumurongo muto. Birashimishije kubona ubu bwoko bwa chamomile butagira ibibabi byera biranga ururabo, ariko bifite impumuro nziza.
- Ubusitani chamomile nigiterwa cyiza cyimyaka myinshi. Ubwoko bwubusitani chamomile buratandukanye muburyo butandukanye cyane, kuko umubare wabyo ugera kumoko 200. Muri byo, izwi cyane niibihingwa nka Maxima Koenig, Sieger, Virrel Praid na Mayfield, bigaragaramo indabyo zidasanzwe za kabiri.
- Chamomile idafite impumuro nziza - ubu bwoko bwibimera burangwa nigiti kigororotse gifite amashami mugice cyo hejuru. Amababi yatandukanijwe kimwe na chamomile officinalis. Amababi yera yera neza umupaka wumuhondo. Kenshi na kenshi, ubu bwoko bwa chamomile burashobora kugaragara mubinyampeke. Imbuto zashinze imizi hafi yubutaka ubwo aribwo bwose, niba ubujyakuzimu bwinjira butarenze cm 6.
Nuburyo ubwoko bwose bwa dais bufite isura iranga, akenshi burimo ibimera byinshi bifite amababi yera. Urugero ni igihingwa nka leucanthemum, gisa cyane na chamomile.
Ibintu byingirakamaro bya chamomile
Chamomile irenze kure ibihingwa byinshi bivura ukurikije umubare wibintu bikora, nyamara, mubinyabuzima byinshi, ni chamomile ifite ibintu byingenzi:
- Kurwanya anti-septique bifite imiterere isobanutse, tubikesha kwangiza mikorobe yangiza. Chamomile yakoreshejwe neza kugirango yanduze ibikomere.
- Kuvura uruhu nibibyimba. Mubyongeyeho, bigira ingaruka cyane mubice byimbere.
- ibikorwa bya kolera. .
- Ibyuya kandiingaruka zo gukurura zigira ingaruka nziza kuri sisitemu.
Nigute gukusanya no kubika chamomile
Birakenewe gutangira kwegeranya no gusarura indabyo za chamomile mugihe ibibabi byikimera biri mumwanya utambitse. Nkuko bisanzwe, ibi bibaho hafi kumunsi wa kane nyuma yo gutangira kurabyo. Niba ibibabi byerekanwe hejuru, ibi byerekana ko indabyo zititeguye gusarurwa, kandi iyo zimanuwe, ururabo ntirukwiriye gusarurwa.
Nibyiza gukusanya igihingwa n'intoki, hamwe no gutema gato. Mugihe ibihingwa bizakoreshwa nyuma yo kwiyuhagira gusa, birashobora gutemwa ako kanya nigiti.
Ubwoko bwose bwa dais bugomba gukusanywa gusa mubiseke. Muri icyo gihe, birakwiye ko twirinda kwegeranya ibimera mumifuka ya pulasitike kugirango indabyo zidahinduka kandi zihumeka neza. Nibyiza kuyumisha mucyumba gishyushye, gicucu kirimo umwuka wubusa imbere.


text:
Kwambika hanze Hanze ya Layeri Ihema
Ibicuruzwa birambuye
Ibicuruzwa
Ishusho y'ibicuruzwa
Gupakira & Gutanga
Gupakira Ibisobanuro: Ikarito 1 pc / igikapu
Igihe cyo kuyobora:
Serivisi ya OEM / ODM
1. Dufite itsinda ryacu ryo gushushanya, kabuhariwe muri serivisi yihariye.
2. Isosiyete yacu ifite uruganda rwabigenewe, kuva mubishushanyo kugeza gutwara, turashobora kugukemurira.
Ubwoko bw'ihema
1. Amahema ya mpandeshatu (amahema ya herringbone): amahema yingando ya mpandeshatu ahanini yubatswe muburyo bubiri.Imiyoboro y'icyuma ya Herringbone ikoreshwa nk'inkunga imbere n'inyuma, naho umurongo wambukiranya ukoreshwa hagati kugirango ushyigikire ihema ryimbere kandi ushyireho ihema ryo hanze, rikaba ariryo rikunze kugaragara mugihe cyambere.
2. Ihema rya Dome: ihema ryubatswe ryububiko ryoroshye gushiraho, byoroshye gutwara no kumurika.Irakwiriye ingendo zo kwidagadura muri rusange kandi niyo izwi cyane ku isoko muri iki gihe.
3. Ihema rya mpande esheshatu: haremewe inkingi eshatu cyangwa enye zambukiranya inkingi, kandi bamwe bafata igishushanyo cya gatandatu, cyita ku guhagarara kw'ihema.Nuburyo busanzwe bwihema "Alpine".
4. Ihema ry'imisozi: rimeze nk'inzu ntoya yigenga yubatswe, inkunga isanzwe ni inguni enye n'inkingi enye, kandi hejuru yacyo hubatswe igisenge cyubatswe.Ubu bwoko bw'ihema muri rusange ni burebure kandi bunini, bubereye abamotari cyangwa gukorera mu murima ugereranije, bityo bizwi kandi nk'ihema ryimodoka.
5. Ihema ryo munsi yubwato: ubu bwoko bwihema ni nkubwato bwasubijwe inyuma bumaze gushyirwaho.Irashobora kugabanywamo ibice bibiri ninkingi eshatu.Mubisanzwe, hagati ni icyumba cyo kuraramo kandi impande zombi ni amahema ya salle.Mu gishushanyo, hitabwa cyane ku muyaga utangiza umuyaga, ari nawo mu buryo busanzwe bwo mu ihema.
Ubushobozi bw'ihema
Iyo uguze ihema rimwe, ubugari burashobora kubarwa muri 65cm.Niba ikoreshwa nabantu babiri, igomba kuba byibura ubugari bwa 130cm.Uburebure muri rusange ntabwo buri munsi ya metero 2, kandi uburebure burashobora guhitamo nkuko bisabwa.
Hano hari inama nto hano.Niba urimo gupakira, ugomba guhitamo ihema rimwe cyangwa kabiri byoroshye kubika n'umucyo.Ariko, niba utwaye imodoka mukigo wenyine cyangwa uzana abana nibitungwa, urashobora guhitamo ubunini bwa mbere cyangwa ubwa kabiri ukurikije ibyo ukeneye.Kurugero, niba abantu bakuru babiri babikoresha, urashobora guhitamo ihema ryabantu batatu.Umwanya w'ihema ni munini kandi umwanya wibikorwa uroroshye.Niba ukeneye umwanya munini, urashobora gutekereza kuwujyana muri lobby cyangwa muri kanopi.
Ibindi bipimo
Amashanyarazi
Umwenda utarimo amazi kandi umwenda w'imbere uhumeka ni ingingo ebyiri zingenzi kumahema meza.
Ihema risanzwe cyane ni PU.Umubyimba wububiko bwa PU hamwe nubuhanga bwo gutwika bigena umutungo udafite amazi yimyenda.Ubunini bwa coating bugaragarira muri mm, byerekana uburebure bwinkingi zidafite inkingi yuburebure bwa laboratoire.Umwenda w'umwenda muri rusange ufata umwenda uhumeka.Uruhushya rwimyenda ihumeka ni byerekezo byombi.Iyo ubuhehere bwo hanze buri hejuru, ubuhehere nabwo buzinjira mumyenda.
Amazi adafite amazi 300mm: muri rusange akoreshwa mu ihema ryo ku mucanga / ihema ryizuba ryizuba / ihema ry ipamba kumapfa nimvura nke.
Amazi adafite amazi 800mm-1200mm: ihema risanzwe ryingando.
Amazi adafite amazi 1500mm-2000mm: muri rusange, amazi yamahema ari hejuru yinkingi yamazi ya 1500mm, ashobora gukumira imvura igereranije cyangwa nyinshi.
Amashanyarazi 3000-4000mm: irashobora gukumira imvura ikomeza.


text:
Nyuma y’Igitambo cya Misa ya Pasika cyaturiwe muri Bazilika yitiriwe Mutagatifu Petero, nta Bakristu bahari, Nyirubutungane Papa Fransisko yatanze umugisha wa Gishumba “Urbi et Orbi”, awuha abatuye umugi wa Roma n’abatuye isi yose, imbere y’Alitari y’ubuhamya ya Petero.
Muri uyu mwaka aho isi yose yashegeshwe n’icyorezo cya Koronavirusi (Covid-19), Papa Fransisko yasabye umuryango w’Imana n’Abantu bose b’umutima mwiza kwirinda kwigira ba ntibindeba, kwirinda ubwikunde bwo kutita ku bandi no kubibagirwa, “usanga byiganza, iyo ubwoba n’urupfu byahawe intebe muri twe”. Nyirubutungane Papa Fransisko arifuza ka buri wese muri twe “Nyagasani yatsinda muri we, kandi akatwinjiza muri uyu munsi w’Ikuzo rye utagira ikiwuziga”
Papa Fransisko, mu butumwa bwe yagejije ku Bakristu, yagize ati: “Bavandimwe, uyu munsi harumvikana ku isi yose ijwi rya Kiliziya ritangaza ko: “Yezu Kristu yazutse”-Ni ukuri koko Yezu Kristu yazutse!”.
Nk’umuriro mushya, iyi Nkuru Nziza yamuritse muri iji joro: ijoro ry’iyi si iri mu bigeragezo by’iki gihe aho isi itsikamiwe n’icyorezo cya Koronavirusi, ikigeragezo kiremereye umuryango mugari w’abantu. Mu ijoro rya Pasika, ijwi rya Kiliziya ryumvikanye rigira riti: ‘Kristu, Amizero yacu, yazutse'(Igisingizo cya Pasika).”
Papa yagarutse cyane ku “Kwizera” n’uburyo kuduhuza n’Inkuru Nziza y’Izuka rya Yezu Kristu: “Kristu , Amizero yacu, yazutse!”. Papa ati ntabwo ari amagambo twihangishaho ngo ducubye ubukana bw’ibibazo byocu. Oya , Izuka rya Kristu si uko rimeze. Ahubwo mu by’ukuri, ni umutsindo w’urukundo ku muzi w’ikibi, umutsindo ku bubabare n’urupfu, uhindura ikibi mo ikiza.” Uwazutse ni We wabambwe, ntabwo ari undi. Mu mubiri we w’ikuzo, agaragaza ibikomere: byahindutse inkovu z’amizero”.
Papa ati: Uyu munsi ndatekereza cyane ku barwayi bibasiwe n’icyorezo cya Koronavirusi, ku bapfuye no ku miryango ibabajwe n’abayo yabuze, imiryango itaranashoboye byibura gusezera bwa nyuma ku bayo. Nyagasani yakire mu Bwami bwe abo batabarutse, kandi akomereze amizero abakiri mu bubabare abahumurize, by’umwihariko abakuze n’abumva bari bonyine. Ihumure rye ntibakaribure, kimwe n’ubufasha bukenewe ku bari mu bibazo bikeneye ubufasha, ku bari mu nzu zita ku barwayi, n’ahandi hari abantu bakeneye ubufasha.
Kuri benshi iyi Pasika bayizihije bigunze, bari mu cyunamo ndetse abandi bugarijwe n’ibibazo byatejwe n’icyorezo cya Koronavirusi, kuva ku mibabaro y’umubiri kugeza ku bibazo by’ubukungu. Ubu burwayi ntibwakuyeho urukundo ruhuza abantu gusa, ahubwo bwabujije n’abantu guhabwa ibyiza by’Imana, by’umwihariko Ukaristiya ndetse n’Isakaramentu rya Penetensiya . Mu bihugu byinshi, ntibyashobokeye Abakristu kugera kuri ibyo byiza, ariko Nyagasani ntabwo yigeze adusiga twenyine! Mu bumwe bw’Isengesho, twizeye ko yadushyizeho ibiganza bye (Reba Zab 138, 5), adusubiriramo aya magambo yuje imbaraga, ati: witinya “Narazutse kandi ndi kumwe nawe” (Reba Igitabo cy’Imihango ya Misa)
Yezu Kristu, Pasika yacu, ahe imbaraga n’amizero abaganga n’abaforomo, ubu bitangira abandi batanga ubuhamya bw’urukundo no kwita ku bandi mu gutanga imbaraga zabo zose kugeza ku gutanga ubuzima bwabo. Abo, ndetse n’abitanga ubutaretsa ngo batange ubufasha bwabo butume abantu babana neza, abashinzwe umutekano n’abasirikare mu bihugu byinshi bitanga ngo boroshye ibibazo n’ibibabaza abantu, abo bose tubafitiye impuhwe kandi turabashimira.
Muri ibi byumweru bishishize, ubuzima bwa za miliyoni z’abantu bwahindutse bitunguranye. Kuri benshi kuguma mu rugo byababereye umwanya wo gutekereza, kugira ngo bahagarike gahunda y’mihangayiko y’ubuzima, babashe kuba hafi y’imiryango yabo kandi bishimire kuyifasha. Kuri benshi ni igihe cyo guhangayikishwa n’ejo haza hadatanga ikizere, kubera akazi bamwe bashobora kubura, no ku bandi ingaruka zizaterwa n’ibibazo bizakurikira icyi cyorezo. Papa akomeza agira ati, Ndashishikariza abafite inshingano z’ubuyobozi bwa politiki guharanira ibyiza by’abo bashinzwe kuyobora, bakabafasha kubona uburyo n’ibyangombwa bakeneye kugira ngo bose bagire ubuzima bububahisha kandi buboneye, mu buryo bizabashobokera, kugeza igihe imirimo y’ubuzima busanzwe bwa buri munsi izongera gushoboka.
Mu gusoza ubutumwa bwe Papa Fransisko yagize ati: Bavandimwe, kwigira ntibindeba, ubwikunde, amacakubiri, kwibagirwa abandi ntabwo, mu by’ukuri, ari amagambo twifuza kuba twakumva muri iki gihe! Asa n’aho ari amagambo tutifuza kumva muri iki gihe
selectivemedical therapy for ED. Injection therapy with cialis online.
Papa ati “Mpereye kuri ibyo bitekerezo, mbifurije mwese Umunsi Mukuru mwiza wa Pasika”
Nyirubutungane Papa Fransisko
Ibyifashishijwe:
- Urubuga rwa Vatikani: www.vatican.va, Mu makuru agezweho
- Inkuru y’Ikinyamakuru cya Kiliziya Vatican News, www.vaticannews.va, (12 Avril 2020, 12:07)
- Eglise Catholique en France, Message du Saint-Père Bénédiction Urbi et Orbi pour Pâques 2020 publié 12 Avril 2020
Byashyizwe mu kinyarwanda, kuri icyi cyumweru cyo kuwa 12 Mata 2020
na Padiri Dieudonné UWAMAHORO
Muri Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Inkubiri yo Kwamagana Judi Rever kubutaka bw iwabo
U Rwanda, kimwe mu bihugu byiza gusa byaheje ababikomokamo uko amateka yagiye asimburana. Ni igihugu cy imiterere myiza gusa kirimo ibyiza n ibibi. Kuva kuri Gihanga Ngomijana Kugeza magingo aya ni igihugu cyatuwe n abaturage bakize ndetse n abandi bakennye kurugero rw ubutindi. Ni ingaruka zo kuba ari igihugu cyayobowe na Politic zifite abo ziheza ndetse kiyoborwa n abayobozi twagereanya n amabandi uko imyaka yagiye isimburana. Ibi ni ingaruka za bamwe bifata nkaho barusha ubunyarwanda bagenzi babo.
Amateka yagiye atwereka ibimenyetso bya bamwe bagiye bitwara nkaho barusha abandi ubunyarwanda gusa uje nabi burigihe ahora nk isosi y intama. Hari abanyarwanda baziko mu 1994 habaye intambara gusa. Iyi niyo yamize inkubiri y ibikorwa byinshi byabaye muri uwo mwaka utavugwaho rumwe. Gusa birengagiza ko harimo ibice bibiri. Igice cy inyeshyamba zashakaga gufata ubutegetsi kungufu nyuma yo kwanga amasezerano y amahoro n igice cy ingabo z igihugu zarindaga ubusugire. Intambara, itsembabwoko, Genocide yakorewe abatutsi n ibindi bikorwa by urugomo n ingaruka zaguye kubanyarwanda zitewe n ibikorwa by izo mpande zombi, Abahoze muri izo mpande zitandukanye bakagombye kwicara hamwe bagasaba abanyarwanda imbabazi.
Nahoze mbona abanyarwanda batuye muri Canada bamaze iminsi mu ntambara yo kwamagana uwitwa Judi Rever wanditse igitabo kitwa In Praise of Blood: The Crimes of the Rwandan Patriotic Front (March 13, 2018). Ese uyu mutegarugori yamaganwa kuko ahakana genocide cyangwa kuko avuga ibibihira amatwi y abanyarwanda bamwe? Abamwamagana birengagiza ko abenshi muri nabo batifuza gusubira iwabo. Bamwe muribo bakiriwe muri icyo gihugu nk impunzi. Nigute wamagana umuturage uri mugihugu cye? Ese ntibyaba byiza usubiye iwanyu ukazaba ariho umwamaganira? Iyi ni indwara iri muri benshi bumva ko uvuze ibitandukanye nibyo bemera aba abaye umwanzi cyangwa uwangisha abategetsi rubanda. Ese haba hari itegeko ritegeka buri munyarwanda kuba muri FPR?
Igitekerezo cy’ umusomyi


text:
Ibigo by’amashuri bifite impungenge zo kwakira abanyeshuri bitarababonera ibibatunga
Abayobozi b’ibigo by’amashuri ya Leta bigaburira abana ku ishuri, barasaba Minisiteri y’Uburezi (MINEDUC) kubifasha kubona amafaranga akoreshwa mu kubona ifunguro ry’abanyeshuri, kuko kugeza ubu ataraboneka. Abana ngo ntibazongera guta ishuri cyangwa ngo batsindwe kubera gahunda yo gufatira amafunguro ku ishuri Abo bayobozi babisabye mu gihe umwaka w’amashuri uzatangira tariki 26 Nzeri 2022, ibigo bitarabona amafaranga Leta ibigenera agomba gufasha abanyeshuri mu kubona ifunguro, ni amafaranga azwi nka ‘Capitation grant’. Mu […]


text:
Isomo rya 1: 2 Samweli 7, 1-5.8b-12.14a.16
Ubwo rero umwami atura mu ngoro ye, kandi Uhoraho amuha ihumure, amukiza abanzi bose bari bamukikije. Bukeye, umwami abwira umuhanuzi Natani, ati «Dore ntuye mu nzu y’ibiti by’amasederi, naho Ubushyinguro bw’Imana bukaba mu ihema!» Natani abwira umwami, ati «Icyo utekereza gukora cyose, genda ugikore, kuko Uhoraho ari kumwe nawe.»
Nuko muri iryo joro, ijambo ry’Uhoraho rigera kuri Natani muri aya magambo : «Genda ubwire umugaragu wanjye Dawudi uti ‘Dore uko Uhoraho avuze: Aho ni wowe uzanyubakira inzu, kugira ngo nyituremo? Ni jye wakuvanye mu rwuri inyuma y’amatungo, kugira ngo ube umutware wa Israheli, umuryango wanjye. Nari kumwe nawe aho wajyaga hose, ngukiza abanzi bose bari baguhagurukiye. Izina ryawe nzarigira ikirangirire, mbese nk’iry’abandi bakomeye bo ku isi. Nzagenera Israheli umuryango wanjye ahantu nyihashyire, ihature ari ahayo bwite. Ntizajegajega ukundi kandi abagome ntibazongera kuyibuza uburyo, nk’uko byagendaga kera, mbese kuva igihe nshyizeho Abacamanza ngo bategeke Israheli umuryango wanjye kugeza na n’ubu. Naguhaye ihumure, ngukiza abanzi bawe bose, ndetse Uhoraho akubwiye ko we ubwe azakubakira inzu. N’igihe iminsi yawe izaba yarangiye, maze ukazaba uri kumwe n’abasokuruza bawe, nzakomeza inkomoko yawe inyuma yawe; nzimika uzagukomokaho wowe ubwawe, kandi nkomeze ubwami bwe. Nzamubera umubyeyi, na we ambere umwana. Inzu yawe n’ubwami bwawe bizahora imbere yanjye iteka, n’ingoma yawe izakomere iteka ryose.’»
Zaburi ya 88 (89), 2-3, 4-5, 27-28, 29-30
Nzaririmba iteka ryose impuhwe z’Uhoraho,
kuva mu gisekuruza kujya mu kindi;
umunwa wanjye nzawamamarisha ubudahemuka bwawe,
kuko wavuze uti «Impuhwe zashyizweho ubuziraherezo,
ubudahemuka bwanjye bushinze umuzi mu ijuru.
Nagiranye isezerano n’intore yanjye,
nuko ndahira Dawudi, umugaragu wanjye nti
‘Inkomoko yawe nyishyizeho ubuziraherezo,
kandi intebe yawe y’ubwami,
nzayikomeza kuva mu gisekuruza kujya mu kindi.’»
We azanyiyambaza, agira ati ‘Uri Data,
uri Imana yanjye, uri urutare nkesha agakiza!’
Nanjye nzamugira imfura yanjye,
n’ikirenga mu bami b’isi.
Nzamukomereza impuhwe zanjye ubuziraherezo,
kandi iryo sezerano ntirizasubirwaho.
Ingoma ye nzayikomeza iteka,
n’intebe ye y’ubwami izarambe nk’ijuru.
Isomo rya 2: Abanyaroma 16,25-27
Nihasingizwe Imana, Yo ifite ububasha bwo kubakomeza bihuje n’Inkuru Nziza nabashyikirije namamaza Yezu Kristu, nkurikije iyobera ryari ryaracecetswe kuva kera kose, ubu rikaba ryahishuriwe abanyamahanga bose, rikagaragarira mu byanditswe by’abahanuzi. Nguko uko Imana Ihoraho yabigennye kugira ngo na bo ibageze ku kwemera bayumvire. Imana Nyir’ubuhanga nihabwe ikuzo muri Yezu Kristu, uko ibihe bihora bisimburana iteka. Amen.
Ivanjili ya Mutagatifu Luka 1,26-38
Hahise amezi atandatu, Malayika Gaburiyeli atumwa n’Imana, mu mugi wo mu Galileya witwa Nazareti, ku mukobwa w’isugi wari warasabwe n’umusore witwa Yozefu, wo mu muryango wa Dawudi; uwo mukobwa yitwaga Mariya. Malayika aza iwabo, aramubwira ati «Ndakuramutsa, mutoni w’Imana; Nyagasani ari kumwe nawe.» Yumvise ayo magambo, arikanga, yibaza icyo iyo ndamutso ivuga. Malayika aramubwira ati «Wigira ubwoba, Mariya, kuko wagize ubutoni ku Mana. Dore ugiye gusama inda, ukazabyara umuhungu, maze ukazamwita izina rya Yezu. Azaba umuntu ukomeye, kandi bazamwita Mwene Nyir’ijuru. Nyagasani Imana azamwegurira ingoma ya se Dawudi; azategeka umuryango wa Yakobo ubuziraherezo, ingoma ye ntizashira.» Nuko Mariya abwira Malayika, ati «Ibyo bizashoboka bite, kandi nta mugabo mfite?» Malayika aramusubiza ati «Roho Mutagatifu azakumanukiraho, maze ububasha bwa Nyir’ijuru bukubundikire mu gicucu cye, ndetse ugiye kuvuka azaba intungane, kandi azitwa Umwana w’Imana. Dore Elizabeti mwene wanyu, na we yasamiye mu zabukuru; uku kwezi ni ukwa gatandatu, kandi ubundi yitwaga ingumba, koko nta kinanira Imana.» Mariya aravuga ati «Ndi umuja wa Nyagasani; byose bimbeho nk’uko ubivuze.» Nuko Malayika amusiga aho aragenda.


text:
Zibukira iyi myitwarire, uzagira inshuti nziza nyinshi.
Mu buzima bwa muntu, umuntu wese yumva ashaka gukunda agakundwa bikamufasha kuba ho neza. Inshuti nziza burya ni amaboko ari na yo mpamvu usanga umuntu wese aharanira kugira inshuti nyinshi zishoboka, ariko ntibihira buri wese cyane cyane iyo hari imico imwe n’imwe itabasha kwihanganirwa na bose.
Iyo mico birashoboka ko yakwirindwa cyangwa se ikarwanywa na nyirayo, ariko na none hari igihe bisaba inama n’ubundi bwunganizi buturutse ku bandi. Iyi ni imwe mu mico mibi ikunze gutuma umuntu atakaza incuti ze ndetse bikaba byanatuma asigara ari nyakamwe kubwo gutsimbarara ku bibangamira abandi.
1. Kwirebaho
Kwirebaho cyangwa inari jye, ni umuco umuntu ashobora kugira atabanje no kubitekerezaho, uyu muco utera nyirawo kumva ari we ukwiye kubanza imbere y’abandi, iteka aba yivuga ibigwi, ntakunde kwishimira ibyiza abandi bagezeho. Uyu muntu kandi yumva ko abandi nta jambo rinini bafite, ntaba ashaka gutega abandi amatwi ahubwo yumva bose bakwiye kumutega amatwi kuko abasumba mu gaciro. Niba umeze utya gerageza wikosore.
2. Kwita ku bwiza bw’inyuma
Umuntu wese aba yifuza ko abonwa neza mu bandi, ni yo mpamvu dukaraba, tukambara neza ndetse tugakora n’ibindi byose bishoboka ngo abatubona babone ko turi beza inyuma. Umuntu wita ku bwiza bw’inyuma rero we nta kindi kimushimisha usibye gucudika n’abafite amasura n’ikimero byiza, abambara neza n’ibindi. Nubo ubusanzwe ibi ubwa byo atari ibi, burya si byiza guhitamo incuti ugendeye gusa ku buryo igaragara inyuma, kuko ubwiza nyakuri buba mu mico no mu myitwarire ya muntu.
3. Guhora ushaka guhiganwa
Umuntu ufite uyu muco, akenshi aba asa nk’utanyurwa n’ibyo afite, iteka ahora yumva ibyiza abonanye runaka na we agomba guhita ashaka ibibiruta, yumva nta muntu n’umwe wamurusha icyo ari cyo cyose. Si byiza guhora iteka wumva warusha bose mugendana, kuko ibi bizatuma bagufata nk’umuntu ubiyemera ho maze bakuve ho.
4. Kutaba inyangamugayo
Umuntu utagira ukwitwararika mu byo avuga cyangwa akora, ugasanga yaba incuti ze cyangwa abandi bantu bose arababeshya, ntagira rwitangira mu byo akora yaba ari kumwe n’incuti ze cyangwa n’abandi bantu, ahora ahemuka ku gato n’akanini. Uyu munt ntibyoroshye kumugira incuti ari na yo mpamvu usanga nta ncuti agira.
5. Kuba indashoboka
Kuba indashoboka ni kimwe mu bituma umuntu atakaza incuti kuko, ntategera amatwi inama agirwa, ahora yumva abazimugira baba bamubangamira. Ibintu byose abigira intambara kuko ataba ashaka ko hari umubwira kwikosora. Iyo hari ugerageje kumucyaha, ahita amukankamira, hari n’igihe biva mo imirwano. Umuntu nk’uyu ntibyoroshye kumugira incuti kuko agorana kwakira inama ziturutse ku bandi.
6. Gukunda gufashwa kuruta gufasha
Nta muntu udakenera gufashwa haba mu bitekerezo cyangwa mu bifatika, kuko abantu turakenerana iteka. Mu gihe rero umuntu ahoza abandi ku nkeke ngo bamufashe, ariko we bamwaka ubufasha akabahungira kure, uyu na we ntibyoroshye ko yaba incuti nziza, ni yo mpamvu benshi bamugendera kure.
7. Guca abandi intege
Umuntu uteye gutya iyo umugishije inama ku mushinga runaka wenda gutangiza, ahita akubwira ko uzahomba. Yewe niyo hari abari mu bihe by’ibyishimo, akunze kubabwira ko bishobora kuza kubabera bibi. Uyu muntu nta magambo ahumuriza cyangwa akomeza abandi agira, ahubwo akunze kwivugira urucantege gusa. Kugira incuti imeze gutya birakomeye, ari nayo mpamvu usanga atagira incuti nyinshi.
Iyi mico uko ari irindwi si yo yonyine yaguca ho incuti, ariko niba uzi neza ko ufite imwe mu mico yavuzwe haruguru gerageza uyirwanye mu maguru mashya, kandi ugishe inama z’ukuntu wayirwanya maze wirebere ngo uragwiza incuti nziza.


text:
Igisubizo: Dufite uruganda rwacu.
Igisubizo:Ibicuruzwa byacu bifite uburyo butandukanye bwo hejuru.Twemeye icyitegererezo, dutanga amashusho yubusa, dufite ubuziranenge bwizewe hamwe nigiciro gito cyuruganda.Turatanga kandi serivisi yo gucapa ikirango cyabakiriya.
Igisubizo: Yego, Yego. Kuvanga ibara birahari.
Igisubizo: Yego rwose.Turashobora gutanga ibyitegererezo kubuntu kugirango ugenzure ibishushanyo, ubwiza, ingano nibindi, ukeneye kwishyura amafaranga yikigo.
Igisubizo: Harimo igihe cyicyitegererezo, mubisanzwe muminsi 7.Ibicuruzwa byinshi mubisanzwe bifata iminsi 7-15 nyuma yo kwishyura.
Igisubizo: Nyamuneka twandikire kuri E-imeri, Umuyobozi wubucuruzi cyangwa WhatsApp, Tuzohereza urutonde rwibiciro hamwe nibicuruzwa byacu byose.
Igisubizo: T / T kubitumiza byinshi, 30% kubitsa na 70% asigaye mbere yo koherezwa
- Emera Paypal, Western Union na T / T kugirango utange icyitegererezo
- Ubwishingizi bwubucuruzi bwa Alibaba nibyiza
Igisubizo: - Ibicuruzwa byose ni bishya 100% kandi byumwimerere.
- Ibicuruzwa byose byatsinze QC igenzura mbere yo koherezwa.
- Dutanga garanti yumwaka kubicuruzwa byose


text:
Ku wa 3 w’icya 8 Gisanzwe, B, 30/05/2018:
Isomo rya 1: 1 Pet 1, 18-25
Zab147 (146-147), 12-15.19-20
Ivanjili: Mk 10, 32-45
Isomo rya mbere twumvise rigamije kutwibutsa guhora tuzirikana uwo dukesha umukiro. Twabwiwe ngo: “…muzi y’uko atari ibintu bishanguka nka zahabu cyangwa feza byabarokoye mu migenzereze mibi mwarazwe n’abakurambere banyu, ahubwo ko mwarokowe n’amaraso y’agaciro gakomeye ya Kristu…”. Iyi ni inyigisho ikomeye uwabatijwe wese akwiye guhora azirikana. Uwabatijwe kandi nyuma agaca akenge, ni umuntu wese ushyira mu gaciro akazirikana ko ubuzima bushya yahawe muri Batisimu bwamugize ikiremwa gishya. Ni muri Kirisitu yabatirijwe, ni muri we yiyemeje kwanga icyaha cyose agaharanira ubugingo bw’iteka. Ni no muri Kirisitu kandi agandurwa iyo yaguye agakomeza urugendo ku bw’impuhwe z’Imana abuganizwamo.
Isomo rya none ridukomezemo ibitekerezo bihamye ku buzima bwacu hano ku isi. Ibyo bitekerezo bihamye ni ibituma duhamya ibirindiro muri Yezu Kirisitu waducunguje amaraso ye. Ibyo bitekerezo ni byo byinjira mu mibereho yacu bikayiyobora kuri Kirisitu we wenyine utaha ku mutima wa muntu akamugarurira icyanga cyo kubaho. Benshi mu batagatifu n’abandi bantu tuzi bagiye bagira ihirwe ryo guhinduka aba Kirisitu, badusigiye isomo ryo kwihatira kuzirikana ubuzima bwa Yezu Kirisitu. Muri rusange, abakirisitu ba mbere batangariraga ubuzima bwa Yezu cyane cyane ariko imibabaro ye. Bazirikanaga buri banga ry’ubuzima bwe kuva asamwa kugeza abambwe ku muzaraba agapfa agahambwa. Iyo mibabaro bene muntu batuye ku Mwana w’Imana, yashavuzaga abakirisitu ariko na none bakishimira ko yatsinze abanzi be bose azuka mu bapfuye. Kuba Yezu ubwe yaratekererezaga abigishwa be iby’urupfu yari agiye kwinjizwamo, akabivuga kandi nta gutinya ahubwo akanagaragaza ko urwo rupfu ari ngombwa rwose, abakirisitu b’ukuri na bo nta bwoba bw’urupfu bagiraga. Ahubwo babaga bafite amatsiko y’ivuka ryabo mu ijuru. Aho ni ho bavanaga ubutwari bwo kudashyira imbere ubuzima bwabo gusa bwo kuri iyi si. Bari barasobanukiwe ko ikinyamubiri cyose ari nk’icyatsi, ko icyubahiro cyacyo ari amanjwe. Abantu bishyira imbere bakigira ba kagarara, abo rwose inyigisho abakirisitu ba mbere bazirikanye iba ikibari kure cyane. Ni yo mpamvu usanga duharanira ibyubahiro no kwibonekeza. Yezu Kirisitu yahuguye bene zebedeyi uko twabyumvise. Iyo tutiyoroheje, ngo dushyire imbere uwatubambiwe wenyine, ibitekerezo byacu bikomeza kuba kure y’icyo Yezu Kirisitu atwigisha.
Iyo tutabashije gushyira imbere Yezu Kirisitu, ni bwo twigarurirwa n’uburyarya n’amacabiranya. Yezu Kirisitu abiturinde. Umubyeyi wacu Bikira Mariya aduhakirwe. Abatagatifu badusabire kuri Data Ushoborabyose.
Padiri Cyprien Bizimana


text:
Lebanon iri mu ngorane zikomeye zo kutabasha gutunga abenegihugu bacyo,ibi bikaba bigaragazwa n’ibura ry’ibura ry’umuriro bamaranye iminsi,aho abafite ari abakoresha ibikoresho bitanga ingufu z’amashanyarazi nka generator na paneau soleil mu ndimi z’amahanga.
Umuyobozi imiyoborere myiza y’abaturage muri Beirut Sibylle Rizk,ubwo yabazwaga icyo abona gitera iri bura ry’amashanyarazi;yavuze ko abona biterwa nuko Lebanon ari igihugu gifite leta imaze kunanirwa gutunga abenegihugu bacyo,kubera imyanzuro idahwitse y’abayobozi.
Yagize ati”Hari byinshi mbona bitera ibi byose,gusa byose nabihuriza hamwe mu gisobanuro cy’uko iki gihugu kimaze kunanirwa gutunga no kwita ku bibazo by’ibanze .Ikibazo cy’umuriro ni ingaruka z’amwe mu makossa akorwa n’abayobozi,yo gufata ibikoresha byagenewe abaturage bakabyisaranganya bo ubwabo batitaye ku ngaruka bishobora kugira ku gihugu cyose muri rusange.”
Kubera ikibazo cy’ubukungu iki gihugu gifite,biravugwa ko hagiye gushira imyaka igera kuri 20 nta banyamahanga baza gushorayo imari;ibi bikaba bigira ingaruka nyinshi zirimo kubura umuriro,amazi ndetse na lisansi’ mu ngeri zigiye zitandukanye,bikagera no ku mibereho y’abaturage.


text:
Uburwayi bw’ingingo bukunze kuzahaza abantu ariko ntibihutire kwivuza iyo bukibageraho, bigatuma bukomeza gukomera bikageraho umuntu ashobora kugira ubumuga nyamara byari kuvurwa bigakira.
Inzobere mu buzima zivuga ko uburwayi bw’ingingo bushobora kuvurwa bugakira iyo wabufatiranye hakiri kare.
Bumwe mu burwayi bufata ingingo harimo nk’imvune z’amagufa; rimwe na rimwe ziterwa n’impanuka cyangwa bunavukanwa, ubumuga bw’ibirenge, kugorama amavi cyangwa agakuka, ingingo zigagaye, imitsi na rubagimpande, abana batinda kugenda n’ibindi, nk’uko Gashugi Muhimpundu Fofina ukuriye serivisi z’ubugororangingo ndetse n’ahakorerwa insimburangingo n’inyuganirangingo muri CHUK abisobanura.
Ati “ Abarwayi twakira akenshi ni ababa bafite ikibazo cy’ubumuga bw’umubiri, bamwe baba bakeneye ko tubaha insimburangingo batakaje kubera inmdwara, kubera impanuka cyangwa abavutse gutyo bibaho, hari n’ababa bafite izo ngingo ariko zidakora akeneye ko tumwunganira.”
“Twakira kandi ab’ingororangingo, harimo ibibazo biterwa na paralyze, ingaruka z’impanuka, ibyo twita rubagimpande,ibyo bita imitsi indwara zose twebwe turazakira”.
Hari bamwe mu bafite uburwayi bw’ingingo bakunze kugaragaza ko ubuke bw’abaganga bw’indwara z’ingingo, bituma kuzikira bigorana, ku buryo byaviramo umuntu gukurizamo ubumuga bwa burundu.
Inzobere zivura izi ndwara ntizihakana ko ari hari umubare mucye wa bo, ariko akavuga ko atari muri uru rwego gusa ikibazo cy’abaganga bacye kiri muri serivise zitandukanye nk’uko Gashugi Muhimpundu Fofina abigarukaho.
Ati “Abaganga sinavuga ngo turahagije, iyo urebye umubare utugana, usanga umubare w’abaganga ari muto kubera ko leta niyo ishyira abakozi mu myanya wenda bakavuga ngo mu myaka itanu bazaduha abaganga batanu buri mwaka, bakagenda bongeraho ariko ntago twavuga ko abaganga bahagije”.
Hari abatekereza ko ubu burwayi budafata abantu benshi nyamara muri CHUK ku mwaka byibuze bakira hagati y’abarwayi ibihumbi 11 na 12.
Inzobere mu buvuzi bw’indwara z’ingingo bavuga ko kwivuza hakiri kare birinda ufite ubu burwayi gukomererwa na bwo. Urugero rutangwa ni nk’ indwara z’ibirenge aho umuntu aho gukandagiza ubworo bw’ikirenge, akandagiza umugongo w’ikirenge.
Ngo biba byiza iyo bivuwe mu bwana kuko bivurwa bakoresheje kubigorora, cyangwa isima ku buryo umwana ageza igihe cyo kugenda ibirenge bye bimeze neza.
Iyo ubonye igufwa rigoramye, imitsi ikurya, hari abaganga bashobora kukuvura. Icyo gihe uvurwa neza hakoreshejwe ubugororangingo, ugahabwa n’ubujyanama.
Abaganga bavuga kandi ko imirire myiza cyane cyane ku bana bato ari kimwe mu bishobora kubarinda kugira uburwayi bw’ingingo, kuko amagufwa yabo akura neza kandi agakomera.
Yvette Umutesi


text:
Abantu biyizera bakundwa n'abandi kandi batera icyizere abandi. Bahura n'ubwoba bwabo imbere yabo kandi bakaba bazi gufata ingaruka. Baba bazi ko ntakibazo niyo inzitizi zaza mu nzira zabo, bafite ubushobozi bwo kubinyuramo. Abantu biyizera babona ubuzima bwabo mu buryo bwiza niyo ibintu byaya bitagenda neza, Baranyurwa kandi bakiyubaha.
Ese sibyaba byiza cyane kugira iyi myitwarire yo kwiyizera, buri munsi w'icyumweru? menya ni iki? Urashoboye.
"Kwiyizera gucye ntabwo ari interuro ry'ubuzima. Kwiyizera bishobora kwigwa, gukorwa, ukabimenyereza neza nk'ubundi bumenyi bwari bwo bwose. umunsi wabimenye, ibintu byose biri mu buzima bwawe bizahinduka, binoge neza."--Barrie Davenport
Byose biza ku kibazo kimwe, wakibaza: Ese niba utiyizera, ni gute wifuza cg utegereje ko undi muntu yabigukorera?
Gerageza bimwe mu mpanuro zatanzwe hepfo. Ntupfe kubisoma ngo ubishyire inyuma yigitwika. Neza utangire ubikoreshe ubimenyereza buri munsi. Ushobora kubipinga ubwa mbere bikaba rimwe kugarara wiyizera, ariko hashize igihe cyinini uzatangira kumva ishingiro ryo kwiyizera rikura muri wowe. Bifata igihe n'akamenyero(ibi ntabwo ari ibonekerwa ryo mw'ijoro), nawe ushobora kuba umuntu wiyizera, impande zose no hanze, uwo abandi bakunda bakavuga "yego!".1. Jya kure y'ibidakwiye(negativity) uzane ibiri mu buryo(positivity)
Iki ni igihe nyacyo cyo gusesengura akazu, ushyizemo incuti n'abandimwe. Iki ni kimwe gikomeye, ariko ni igihe cyo kuba umurakare ukitwararika, ugahakanira kure abantu bagushyira hasi, bagaca icyizere cyawe. Ba umuhamya w'uburyo bwiza, nubwo utari wabyiyumvisha. Shyiramo ubutwari buhamye mu mishyikirano cg mu kuganira n'abantu, utume ishoti mu kibuga rikomeza, wishimire gutangira umushinga mushashya. Hagarara gushukamiriza(focus on) ku bibazo by'ubuzima ahubwo utangire gushukamiriza ku bisubizo no gukora impiduka nziza.2. Hindura imyitwarire n'uko ugaragara
Aha ni ho guhagarara, guseka, indoro, no kumvikana kw'ijwi bizamo. Gusa ibyoroshye nko gushyira intugu zawe inyuma byemeza abandi ko uri umuntu wiyizera. Guseka byonyine ntabwo ari byo byatuma wumva umeze neza, ariko bizatuma abandi bumva ko batekanye iruhande rwawe. Tekereza umuntu uzi guhagarara neza n'inseko, uzaba uri gutekeraza umuntu wiyizera. Reba umuntu uri kuganira nawe, utarebye kubirenge byawe -- Guhoza ijisho kuri uwo muntu, mukarebana amaso kuyandi bigaragaza kwiyizera. Icyanyuma, vuga buhoro buhoro. Ishakisha ryerekanye ko bamwe bafata igihe cyo kuvuga buhoro kandi neza bumva biyizeye kandi bakagaragaza ukwiyizera ku bandi. Akandi kinyongera ni uko bazashobora kumva ibyo uri kuvuga.
Genda urugendo rw'ikirenga uhindure style y'umusatsi, wihe inyogosho ikeye, unambare neza. Ntabwo ari byo gusa byatuma wumva umuze neza, ariko abandi ba kishimira kugusanga uri umuntu mushya kandi wiyizera. Impanuro nziza: Nugura umwenda mushya, menyera ku wambara mu rugo bwa mbere kugirango umenye niba ntakibazo mbere y'uko usohoka hanze uwambaye.3. Ntukemere gutsindwa kandi reka amajwi mabi aza mu mutwe wawe
Ntuzigera ureka kwigirira icyizere, Ntukemere gutsindwa. Hari igisubizo ku bintu byose, Gutsinda mu bihe bikomeye ni igiciro kinini kizamura cyane kwigirira icyizere. Menya nawe gustinda mu bihe bikomeye. kwiyizera guke biterwa akenshi n'ibitekerezo bibi(negative thoughts) bigenda mu mutwe wacu bigakomeza bidatuza. Niba witinya ukavuga ko utari mwiza bihagije, udakurura abandi bihagije, udakeye bihagije cg utari umwa antletic bihagije, n'ibindi n'ibindi, uba uri guhimba ibyo byose ubyiyuzurizaho. Ukaba uri kuba umuntu ubyigisha umutwe wawe, kandi ibyo ntabwo ari byiza. Ikindi gihe uzumva ibitekerezo bibi mu mutwe wawe, bihindure vuba bibe ibyemezo byiza, ukomeze kugeza bizanye ubwiza bwongera kwiyizera.4. Itegure
Kwiga byose aho ni ukumenya ibigendanye n'ibyo uri mo, akazi,ijambo ry'ibanze -- icyari cyo cyose gikurikira cyigomba kuba kiri ku rutonde(liste) rw'ibyo ugomba kuganza. Niba witeguye, ukaba ufite ubumenyi bwo kwiha morale, ukwiyizera kwawe kuzamuka byihuse.5. Mu bihe bikomeye, igihe ibindi byose byanze: Kora urutonde rwiza
Ubuzima bwuzuye imbogamizi kandi hari ibihe biba bikomeye ku gumana icyizere cyacu hejuru. Icara hasi nonaha maze ukore akandiko kariho urutonde rw'ibintu byose biri mu buzima bwawe wishimira, n'urutonde rw'ibintu byose wiyemeza gushyira mu bikorwa. Rimwe akandiko k'urutonde kawe karangiye, komeke ku muryango wa firigo, ku rugi rw'icyumba cyawe, ku rukuta ahegereye ibiro byawe, ku ndererwamo iri mu rwuhagiriro-- ahantu hamwe ushobora kwiyibutsa byoroshye ukuntu ufite ubuzima bw'agahebuzo, n'ukuntu uri umuntu wakataraboneka. Niba wumva icyizere cyawe gikendera(kigabanyuka), ungora urebe kuri urwo rutonde(liste) maze ureke wowe ubwawe wongera kumva kandi ugashishikazwa nabyo, ku bwawe na none.


text:
Kuwa 9/12/2017
ISOMO RYA MBERE
Igitabo cy’Umuhanuzi Izayi (Iz 30, 19-21.23-26)
19Mbaga y’i Siyoni, mwebwe abatuye i Yeruzalemu, ntimuzongera kurira ukundi. Igihe muzaba mumutakambiye Uhoraho azabibuka ; nabumva azaherako abasubiza. 20Mu makuba azabaha umugati ; abahe amazi igihe cy’amage. Ugomba kukwigisha ntazongera kwihisha ukundi, uzamwirebera n’amaso yawe. 21Igihe uzaba ugomba kugana iburyo cyangwa ibumoso, amatwi yawe azumva ijwi rivuga inyuma yawe riti «Dore inzira, nimube ari yo munyuramo.» 23Uhoraho azagusha imvura mu myaka uzaba wabibye mu butaka, buzarumbuke umusaruro utubutse kandi ushimishije. Uwo munsi, amatungo yawe azabona inzuri ngari arishamo, 24ibimasa n’indogobe bihingishwa birye ubwatsi buryohereye, bwabikanywe isuku. 25Ku munsi w’icyorezo iminara yose izahirima, ku misozi yose no ku tununga twose hazavubuka amasoko menshi y’amazi. 26Igihe Uhoraho azaba yapfutse ibisebe by’umuryango we, akomora ibikomere byawo, urumuri rw’ukwezi ruzaka nk’urw’izuba, naho urw’izuba rwikube karindwi nk’aho rwabaye urumuri rw’iminsi irindwi.
Iryo ni Ijambo ry’Imana
ZABURI (Zab 147 (146), 1-2, 3-4, 5-6)
Inyik/ Hahirwa uwiringira Uhoraho !
Mbega ukuntu ari byiza kuririmba Imana yacu,
ntibigire uko bisa kuyisingiza uko bikwiye !
Uhoraho, we wubatse Yeruzalemu bundi bushya,
azakorakoranya impabe za Israheli.
Ni we ukiza abafite intimba ku mutima,
maze akomora ibikomere byabo.
Amenya kubarura inyenyeri zibaho,
akazivuga zose mu mazina yazo.
Umutegetsi wacu ni igihangange n’umunyamaboko,
ubwenge bwe ntibugira urugero.
Uhoraho ashyigikira ab’intamenyekana,
naho abagome akabacisha bugufi.
IBANGONDIRIMBO RIBANZIRIZA IVANJILI (Iz 33, 22)
Alleluya Alleluya.
Uhoraho ni we mucamanza wacu,
umuyobozi n’umwami wacu : ni we gakiza kacu.
Alleluya.
IVANJILI
+ Matayo (Mt 9, 35-38 ; 10, 1.6-9a)
Muri icyo gihe, 9,35Yezu yazengurukaga imigi yose n’insisiro yigisha mu masengero yabo, akwiza Inkuru Nziza y’Ingoma, ari na ko akiza icyitwa indwara n’ubumuga bwose. 36Abonye iyo mbaga y’abantu abagirira impuhwe, kuko bari barushye kandi bameze nk’intama zitagira umushumba. 37Nuko abwira abigishwa be ati «Imyaka yeze ni myinshi, ariko abakozi ni bakeya ; 38Nimusabe rero Nyir’imyaka yohereze abakozi mu mirima ye. » 10,1Amaze guhamagara abigishwa be cumi na babiri, abaha ububasha bwo kuganza roho mbi no kuzirukana, n’ubwo gukiza icyitwa indwara n’icyitwa ubumuga cyose. Arababwira ati 6«Nimusange intama zazimiye z’umuryango wa Israheli. 7Aho munyura muvuge ko Ingoma y’ijuru yegereje. 8Mukize abarwayi, muzure abapfuye, ababembe mubakize, mwirukane roho mbi. 9aMwahawe ku buntu, mutange ku buntu. »
Iyo ni Ivanjili Ntagatifu


text:
Kwigirira icyizere byatumye abagore bigeza ku iterambere
N’ubwo u Rwanda ari igihugu gishishikajwe no guteza imbere uburingane, gufasha umugore kwiteza imbere no kugira uruhare mu bimukorerwa, kugeza ubu hari abagore bacyitinya, bakabatwa n’ingaruka zituruka ku bukene, aho binabakururira ihohoterwa kubera kudasobanukirwa inzira banyuramo, ngo biteze imbere bikabafasha no guharanira uburenganzira bwabo.
Abagore n’abakobwa bakorana n’umuryango Rwanda Women’s Network, bemeza ko bafashijwe kurenga izo mbogamizi nyuma yo gukurikiranirwa hafi, no gufashwa kugera aho abandi bari, bibafungurira amarembo yo kwitinyuka babasha kwiteza imbere.
Vuguziga Alice ni umukobwa uvuka mu Karere ka Rwamagana, Yacikirije ishuri kubera ibibazo byo mu muryango ndetse ahura n’ikibazo cyo guterwa inda akiri muto, atangira ubuzima bugoye bwatumaga adashobora kwigirira icyizere”.
Aganira na Kigali Today, Mukansonera Consolée utuye mu Murenge wa Nyarugenge mu Karere ka Bugesera, yatangaje ko kwihuriza hamwe mu itsinda na bagenzi be b’abagore uko ari 20, byabafashije kwitinyuka, bigeza ku bikorwa byinshi.
Yagize ati “Mbere twari abagore bahugiraga mu guhinga imyumbati n’ibishyimbo, twitinya ntitugere aho abandi bari. Nyuma yo kwitabira amatsinda no kuba bamwe mu bayagize twarigishijwe, tugera no ku rwego rwo kuba abafashamyumvire mu kurwanya ihohoterwa no guhumuriza, tugarurira icyizere abahuye naryo. Hirya y’ibyo twanigishijwe uko twakwihangira imirimo binyuze mu gukora amarangi yo gusiga ku nzu, ubu tubona ibiraka aho usanga nibura nko mu kwezi buri wese atabura nk’amafaranga ari hagati y’ibihumbi 70 cyangwa 80”.
Mukansonera avuga ko abandi bagore bacyitinya bakeneye gufashwa, ati “Ubu turishimye kuko tuzi aho twavuye, ariko hari abandi bakeneye gufashwa, kuko umugore wateye imbere n’urugo rutera imbere".
Bagirinka Venantia utuye mu Karere ka Rwamagana, avuga ko ibikorwa byo kwigisha umugore kwigirira icyizere, bimufasha gutandukana no gusabiriza umugabo, bitewe n’uko na we ubwe aba yakoze, akagira uruhare mu gukemura ibibazo byo mu rugo, bityo n’imibanire hagati yabo ikarushaho kuba myiza.
Ati “Iyo umugore atinyutse agakora byorohereza umugabo, umugore agatandukana no gusaba umugabo buri gihe, bituma bajya inama ndetse n’imibanire myiza igashinga imizi mu rugo rwabo”.
Umuryango Rwanda Women’s Network, ubinyujije mu mushinga witwa “Icyerekezo”, bafashije abagore bakorera mu turere twa Rubavu, Musanze, Bugesera, Rwamagana na Kayonza. Babashyize mu matsinda yitwa ‘Urubuga’ bahuriramo, bakigishwa gukumira ihohoterwa, gufasha uwahuye na ryo, ariko bakagira n’ibindi bikorwa byo kwiteza imbere babinyujije muri ayo matsinda.
Mutoniwase Gisèle, umukozi wa Rwanda Women’s Network, ndetse akaba yarakurikiranye umushinga Icyerekezo, avuga ko abo bagore ibikorwa byabo bigira umusaruro.
Agira ati "Iyo turebye aho batuye, ubuyobozi butubwira ko ibikorwa by’ihohoterwa byagabanutse, kandi n’abagore bari mu matsinda na bo biteza imbere babinyujije ku bumenyi butandukanye bunguka. N’ubwo ntakubwira ngo ryagabanutse ku kigero kingana iki, kubera ko haba hari n’ibindi bikorwa bitandukanye byakozwe n’abandi bafatanyabikorwa byo kurwanya ihohoterwa. Urugero ni nk’aho mu Mirenge ya Munyiginya na Gishari muri Kayonza, ihohoterwa rishingiye ku gitsina ryagabanutse rikava ku ngo 80 ubu hakaba hasigaye ingo 10”.
Arongera ati “Urumva ko urwo aba ari urugero rufatika rw’uko kurwanya ihohoterwa bishoboka abantu bashyize hamwe”.
Mutoniwase agaragaza ko nk’abagore bo mu Murenge wa Kanama muri Rubavu bakora ibikorwa byo kuboha imyenda no gukora imitako, aba Bugesera bashoboye gukora amarangi n’amasabune, mu gihe muri Rwamagana bakora inkweto n’ubworozi bw’amatungo magufi.


text:
Erevan iri ku buso bwa kilometero kare 223. Ituwe n’abaturage (bitwa Yerevantsis) basaga 1,093,485.
Uyu mujyi ni wo uteraniyemo Inama y’Inteko Rusange y’’Umuryango uhuza ibihugu bikoresha Ururimi rw’Igifaransa (OIF) izasozwa hatorwa Umunyamabanga Mukuru wawo ku wa 11-12 Ukwakira 2018.
Wiganjemo inzu zishushanya imyubakire yo hambere igaragaza inyubako zubakishijwe amabuye yo mu birunga afite ubwiza karemano.
Abawutuye bakoresha ururimi rw’Ikinyarumeniya mu gihe ifaranga ryifashishwa cyane ari ‘Armenian Dram’. Ifaranga rimwe ryo muri iki gihugu ringana na 1.82 Frw
Erevan ifite amateka ahambaye kuko yashinzwe n’Umwami Argishti wahubatse ibirindiro byiswe Erebuni muri 782 mbere y’ivuka rya Yezu.
Yabaye Umurwa wa Arménie nyuma y’Intambara ya Mbere y’Isi yose mu 1918. Hari nyuma ya Jenoside Abanya-Turikiya bakoreye Abanyarumeniya hagati ya 1915-1917. Amateka yayo abitse mu Rwibutso rwa Tsitsernakaberd.
Uri mu yatangijwemo insengero za mbere ku Isi. Imyemerere y’abatuye igihugu yatumye mu kirangantego cyacyo hashyirwamo kagoma n’intare bifashe ingabo iriho inkuge ya Nowa (uvugwa muri Bibiliya) iteretse ku musozi wa Arafat.
Iby’ingenzi wamenya kuri Erevan
– Ni Umujyi ukuze ku Isi: Erevan iri mu mijyi ya kera. Abanyamateka bagaragaza ko na mbere babonye ibisigazwa by’inyubako zigaragaza ko wahoze utuwe mbere y’imyaka 29 y’iyubakwa rya Roma.
– Ubuturo bw’urusengero rwa mbere: Erevan ibarizwamo urusengero runini mu gihugu rwa Cathedral of Saint Gregory the Illuminator. Ruri mu za mbere zubatswe ku Isi.
– Umujyi utuwe cyane: Erevan ni wo mujyi ufite abaturage benshi (biganjemo abakirisitu) muri Arménie. Utuwe n’abarenga 1/3 (35.8%) cy’abatuye igihugu. Ku mwanya wa kabiri haza Armavir ituwe n’abagera ku 265 770.
– Higanje inyubako zo hambere: Erevan ibarizwamo inyubako zo mu gihe cy’Aba-Soviet zirimo n’inzu ndangamateka. Isomero rya Matenadaran ririmo inyandiko za kera z’u Bugiriki na Arménie. Uyu mujyi wahembwe na UNESCO mu 2012 kubera uruhare mu guteza imbere ibitabo n’umuco wo gusoma.
– Ka divayi kenshi: Erevan izwiho kubamo divayi z’amoko atandukanye arenga 12 biturutse ku mbuto nyinshi zihabarizwa zituma inganda zoroherwa no kuyitunganya. Abahanga bavumbuye ingunguru zirenga 400 zengerwagamo divayi.
– Radisson Blu na Armenia Marriott Hotel Yerevan ziri muri hoteli zikomeye zashinze imizi muri Erevan. Ziyongeraho inyubako izwi nka Complexe sportif et de concert Karen Demirtchan iberamo inama zikomeye.
– Uburyo bw’ubwikorezi bwiganje muri Erevan ni rusange. Hakoreshwa cyane taxi ndetse na bus mu gutwara abagenzi.
– Erevan iteretse mu kibaya aho ikikijwe n’imisozi ibitse amateka, inyubako ziganjemo iza kera, ibibumbano n’ibindi bice ndangamateka.
– Ubwiza bwa Erevan butuma igendwa cyane kuko mu 2014, Arménie yasuwe na ba mukerarugendo 1 204 000 biganjemo abawusuye kubera uruvangitirane rw’umuco gakondo n’iterambere ryiganje mu mpande zawo zose.
Ufite ibyiza nyaburanga birimo aho kuruhukira nka Pariki ya Lyon, ibiyaga karemano, ubusitani, amahoteli, utubyiniro n’utubari.
Ibintu birindwi wamenya kuri Armenia


text:
Yanditswe Sep, 19 2022 19:32 PM | 88,756 Views
Kuri uyu wa Mbere, uwahoze ari Umwamikazi
w’u Bwongereza Elizabeth II yasezeweho bwa nyuma mu muhango witabiriwe
n’abayobozi bo hirya no hino ku Isi ndetse n’abaturage b’u Bwongereza basaga
miliyoni bari ku mihanda y’i Londre mu murwa mukuru w’u Bwongereza.
Indirimbo z’agahinda ndetse n’izo guhimbaza
Imana nizo zaranze umuhango wo gutabariza no guherekeza bwa nyuma Umwamikazi
Elizabeth wa Kabiri wayoboye ubwami bw’u Bwongereza igihe kinini kurusha
abamubanjirije, dore ko yatanze amaze imyaka 70 ku ngoma.
Perezida Paul Kagame ni umwe mu banyacyubahiro babarirwa mu magana bitabiriye uwo muhango wabimburiwe n’amasengesho yabereye muri Katedarali ya Westminster Abbey i Londre.
Mu birango n’ibimenyetso by’ubwami bw’u Bwongereza, isanduku yari irimo umugogo w’Umwamikazi Elizabeth II yinjiye Westminster Abbey ihetswe ku bitugu n’ingabo kabuhariwe ndetse hanaririmbwa “God Save The King” indirimbo yubahiza ubwami bw’u Bwongereza n’umuryango wa Commonwealth.
Umuyobozi w’Itorero Anglican ku Isi akaba na musenyeri wa Canterbury, Justin Welby yagaragaje Umwamikazi Elizabeth II nk’umuntu udasanzwe wakoze ibishimwa n’Imana n’Abantu mu gihe cy’ubuzima bwe ku Isi.
"Twese tuzahura n’urubanza rw’impuhwe z’Imana. Twese rero dukwiye gusangira ibyiringiro n’umwamikazi, ibyiringiro byaranze imiyoborere ye mu myaka 70 haba mu gihe cy’ubuzima cg mu gihe cy’urupfu. Iyo witanga ukiri muzima, upfana ibyiringiro. Abakurikiza bose urugero rw’umwamikazi, bakizera Imana, bakwiye kuvugira hamwe na we bati ’tuzongera duhure’."
Mu bandi bavuze isengesho harimo Minisitiri w’intebe w’u Bwongereza, Elizabeth Truss wifashishije amagambo ya Bibiliya yanditse muri Yohana igice cya 14, umurongo wa mbere n’uwa cyenda.
''Ntimuhagarike imitima yanyu mwizere Imana nanjye munyizere. Mu rugo rwa Data hari amazu menshi; iyo aba adahari mba mbabwiye kuko ngiye kubategurira ahanyu. Kandi ubwo ngiye kubategurira ahanyu nzagaruka mbajyane iwanjye ngo aho ndi namwe muzabeyo. Kandi aho njya inzira murayizi.''
Thomas aramubwira ati Databuja, ntituzi aho ujya, inzira twayibwirwa n’iki?
Yesu aramubwira ati ni njye nzira n’ukuri n’ubugingo: Ntawujya kwa Data ntamujyanye.
Mu isengesho rye, Umunyamabanga mukuru wa Commonwealth, Patricia Scotland nawe yahumurije inshuti n’umuryango w’umwamikazi Elizabeth II akoresheje amagambo yo muri Bibiliya ari mu Bakolinto igice cya 15 kuva ku murongo wa 20 kugeza kuwa 26 ndetse n’uwa 53.
''Ariko noneho Kristo yarazutse, niwe muganura w’abasinziriye, kuko ubwo urupfu rwazanywe n’umuntu, ni ko no kuzuka kw’abapfuye kwazanywe n’umuntu…Umwanzi uzaheruka gukurwaho ni urupfu, kuko handitse ngo yamuhaye gutwara byose abishyira munsi y’ibirenge bye… Kuko uyu mubiri ubora ukwiriye kuzambikwa kutabora kandi uyu mubiri upfa ukwiriye kuzambikwa kudapfa.''
Nyuma yo gusezerwaho mu cyubahiro, Umwamikazi Elizabeth II yagejejwe muri imwe mu ngoro z’ubwami bw’u Bwongereza izwi nka House of Windsor, atabarizwa mu rwibutso rwa George VI Memorial Chapel ahashyinguye umugabo we Igikomangoma Philip.
Umuhango wo gutabariza Umwamikazi Elizabeth II wanitabiriwe n’abandi banyacyubahiro barimo Perezida Joe Biden wa USA, Perezida w’u Bufaransa Emmanuel Macron, Umwami w’abami w’u Buyapani Naruhito, Umwami Philippe w’u Bubiligi, Umwami w’u Buholandi Willem-Alexander, Umwami Harald V wa Norvège n’abandi bose bari kumwe n’Umwami Charles III w’u Bwongereza wari kumwe n’abo mu murynago w’ibwami bose.
Uyu muhango kandi wanitabiriwe na bamwe muri ba minisitiri b’intebe bayoboye u Bwongereza ku ngoma y’Umwamikazi Elizabeth II barimo Liz Truss uriho ubu, Boris Johnson yasimbuye, Theresa May, David Cameron, Goldon Brown ndetse na Tony Blair.
Ku myaka 96 y’amavuko Umwamikazi Elizabeth II yatanze tariki 08 z’uku kwezi kwa Cyenda.
Divin Uwayo
Abadepite batangiye gusuzuma umushinga w'itegeko witezweho kongerera ububasha Polisi
2 hours Soma inkuru
Ku munsi mpuzamahanga wa mwalimu mu Rwanda abarimu bishimiye ko leta yita ku mibereho yabo
2 hours Soma inkuru
Bamwe mu bagize umuryango w’Ubwami bw’u Bwongereza basuye urwibutso rwa Jenoside rwa Kig ...
4 hours Soma inkuru
Minisiteri y'Ibidukikije yahagurukiye ikibazo cy’imiswa yangiza imyaka n’ibiti mu N ...
Oct 04, 2022 Soma inkuru
MINALOC yasabye abayobozi b'inzego z'ibanze baherutse gutorwa kwirinda kwegura no kweguzwa ...
Oct 04, 2022 Soma inkuru
Imibare y'abanyeshuri bava mu mashuri yigenga bakajya mu mashuri ya Leta ikomeje kwiyongera
Oct 04, 2022 Soma inkuru


text:
Umusaruro w’ibyakozwe
Madamu Jeannette Kagame
Umugore w’Umukuru w’Igihugu akaba n’Umuyobozi w’Ikirenga w’Umuryango Imbuto
U Rwanda ni igihugu cyiza aho twiyemeza inshingano zitoroshye ariko nziza. Ibi ndabivuga kuko twabonye umusaruro udasanzwe wo gutera umwete urubyiruko. Dufite icyizere mu bushobozi bwabo, akaba ari yo mpamvu tubategura ngo batangire gufata inshingano. Hari icyizere ko ibintu byose bishoboka, igihe urubyiruko rufashe iya mbere.
Itsinda ry’abo dukorana mu Muryango Imbuto bo ubwabo, nibo bihaye ihurizo ry’uburyo dushobora gushishikariza ndetse no gufasha itsinda ryihariye muri sosiyete yacu, abakobwa bakiri bato.
Hashize imyaka 10, twatangiye urugendo kandi nabyita igikorwa cy’urukundo.
Twafashe umwanzuro wo gushishikariza sosiyete nyarwanda gushyigikira uburezi bw’umwana w’umukobwa.
Twashyizeho ubukangurambaga bwa buri mwaka bwo gushishikariza abakobwa kwiga neza.
Igihe ubu bukangurambaga bwatangiraga muri 2005, abakobwa bagera kuri 20% gusa ni bo batsindaga ibizamini bisoza amashuri abanza.
Twiyemeje guhindura ayo mateka kandi tubona bifite akamaro kwifashisha ababyeyi, abarimu, kwifashisha abantu b’icyitegererezo, abahungu, abayobozi b’inzego z’ibanze ndetse n’abafatanyabikorwa mu iterambere.
Twese hamwe dufatanyije gushyigikira uburezi bw’umwana w’umukobwa. Mu myaka 10 ishize twahembye ku mugaragaro abana b’abakobwa basaga 3800 batsinze neza amasomo yabo mu buryo budasanzwe kandi turizera ko tuzakomeza no gushishikariza abandi benshi gushaka uko bagaragaza umwihariko.
Nyuma y’iyi myaka 10 ishize, reka ngaruke gato mvuge ku masomo twigiyemo.
Gushyigikira umuntu bimugeza kure
Iyo umukobwa azi ko hari umuntu umufitiye icyizere kandi umwizeyemo ubushobozi, ibyo bimufasha kwigirira icyizere kandi bikamugeza kure.
Igitekerezo cyo guhemba ku mugaragaro abakobwa bitwaye neza bitera ishema uwahembwe ndetse na sosiyete aturukamo.
Uburyo bwo guhemba abatsinze, bitera umwete abakobwa bagakora cyane ndetse no gukomeza kugira intego.
Twebwe nka Imbuto tubona ubu bukangurambaga nk’irerero ry’abayobozi b’ahazaza.
Kuba indashyikirwa bihinduka umuco
Twagiye duhemba abakobwa batsinze neza inshuro ebyiri ndetse n’eshatu mu marushanwa y’ibigo ndetse bagera no muri kaminuza bagakomeza, twasanze kuba indashyikirwa bihinduka umuco.
Ibi byatumye tubona ko iyo wabaye indashyikirwa bihora bikuganisha kuba indashyikirwa. Gushyigikirwa no gukorera ahantu hisanzuye biganisha abakobwa guhora bagira umuco wo gutsinda neza, gutsinda neza bakabigira umuco.
Gushyiraho uburyo bwo kubahuza bigira ingaruka nziza
Kongerera umuntu ubushobozi ni igikorwa gikomeza.
Nyuma yuko abakobwa bahembwe bahita binjira mu muryango mugari, urimo abakobwa bibumbiye muri za club z’abakobwa bashishikariza ndetse bakongerera ubushobozi abandi bakobwa bakiri bato.
Ni muri ubwo buryo aba bakobwa bakomeza gukorana bya hafi ndetse bakanagirana inama hagati yabo. Ibyo rero byatumye akazi kacu karushaho koroha mu gukwirakwiza ubutumwa bwo gushyigikira uburezi bw’umwana w’umukobwa. Bagejeje ubutumwa bwacu kure hashoboka aho tutari kubasha kubugeza.
Guhindura imyumvire birashoboka
Mu bushakashatsi bwakozwe n’Umuryango Imbuto mu myaka mike ishize, 97% by’ababajijwe bagaragaje ko abakobwa batacyitinya ko basigaye bifitiye icyizere haba mu mashuri cyangwa muri sosiyete.
Abakobwa bagaragaje ko bakangukiye kwiga amasomo yose ku buryo batakigira isomo batinya ngo rirakomeye nka za siyansi.
Nk’igihugu turahamya ko iterambere ry’uburezi bw’umwana w’umukobwa mu kuguma mu ishuri no gukunda kwiga byagize uruhare rufatika mu gukora neza.
Ibi byose bigaragaza ko guhindura imyumvire bifatika haba ku muntu ku giti cye ndetse no ku rwego rw’igihugu bikadutera umwete mu gukomeza ubukangurambaga bwacu.
Iyo turebye inyuma, mu myaka icumi ishize twishimira intambwe igenda iterwa n’abakobwa.
Kubona akakobwa bacu bakura kandi bakora neza bidutera ishema. Mu by’ukuri navuga ko uru rugendo ari umusaruro udutera imbaraga nka Imbuto Foundation.
Dukomeje gushyira imbaraga mu nshingano twihaye zo gukomeza kurwanirira uburenganzira bw’umukobwa.
Mukomereze aho Bakobwa ! Mutume bigerwaho


text:
Imiterere Ya Fotokromike Or2 nuburyo bumwe bwo hejuru hejuru yinzu hejuru yizuba. Ibice byinshi byubuso bigira ingaruka kumucyo ultra-violet, ugashushanya umwanya nuburemere bwimirasire yizuba. Iyo mu gicucu, ibice bya Or2 byera byera. Nyamara, iyo bakubiswe nizuba bahinduka ibara, bakuzuza umwanya uri munsi yumucyo utandukanye. Ku manywa Or2 ihinduka igikoresho cyigicucu kigenzura umwanya uri munsi yacyo. Mwijoro Or2 ihinduka chandelier nini, ikwirakwiza urumuri rwakusanyirijwe hamwe ningirabuzimafatizo zifotora ku manywa.
Izina ry'umushinga : Or2, Izina ryabashushanya : Christoph Klemmt & Rajat Sodhi, Izina ry'abakiriya : Orproject.
Igishushanyo kidasanzwe nuwatsindiye igihembo cya platine mugikinisho, imikino nibirori byo gushushanya ibicuruzwa. Ugomba rwose kubona ibihembo bya platine byegukana ibishushanyo mbonera bya portfolio kugirango umenye ibindi bikinisho byinshi bishya, bishya, byumwimerere kandi bihanga igikinisho, imikino nibikorwa byo gushushanya.


text: Koko rero Herodi yari yatumye abantu bo gufata Yohani no kumubohera mu buroko, abitewe na Herodiya, umugore wa murumuna we Filipo, Herodi yari yaracyuye. Kuko Yohani yari yarabwiye Herodi ati « Ubujijwe gutunga umugore wa murumuna wawe. » Herodiya na we yahoraga ahigira Yohani agashaka no kumwicisha, ariko ntabishobore, kubera ko Herodi yatinyaga Yohani bigatuma amurengera, abitewe n’uko yari azi ko ari umuntu w’intabera kandi w’intungane. Iyo yabaga yamwumvise yabunzaga imitima cyane, nyamara yakundaga kumwumva. Nuko haza kuba umunsi mukuru, ubwo Herodi yari yahimbaje isabukuru y’ivuka rye, maze atumira abatware be, n’abakuru b’ingabo ze hamwe n’abanyacyubahiro bo mu Galileya. Umukobwa wa Herodiya araza arabyina, ashimisha Herodi n’abatumirwa be. Nuko umwami abwira umukobwa ati « Nsaba icyo ushaka cyose, ndakiguha. » Aramurahira ati « Icyo unsaba cyose ndakiguha, kabone n’iyo cyaba icya kabiri cy’igihugu cyanjye. » Umukobwa arasohoka asaba nyina ati « Nsabe iki? » Undi aramusubiza ati « Saba umutwe wa Yohani Batisita. » Umukobwa agaruka bwangu asanga umwami, amusaba avuga ati « Ndashaka ko umpa nonaha umutwe wa Yohani Batisita ku mbehe. » Umwami biramushavuza cyane, ariko kubere indahiro ye n’abo yari yatumiye, yanga kwivuguruza. Ako kanya umwami yohereza umwe mu ngabo ze, amutegeka kuzana umutwe wa Yohani. Uwo mugabo aragenda, amucira umutwe mu buroko. Nuko azana umutwe ku mbehe, maze awuha uwo mukobwa, umukobwa na we awuha nyina. Abigishwa ba Yohani babyumvise, baraza bajyana umurambo we, barawuhamba.


text:
>> Abasaseridoti
>> Abamisioneri b'Umutima Mutagatifu wa Yezu n'uwa Mariya
Umuryango w’Abamisiyoneri b’Umutima Mutagatifu wa Yezu na Mariya wibarutse Umusaserdoti, Padri Jules NIKUZE
Umuhango w’itangwa ry’ubusaserdoti wabereye muri Paruwasi ya Kiziguro, Diyosezi ya Byumba, ku wa gatandatu tariki ya 18 Ukuboza 2010. Iyo mihango yari yitabiriwe n’Umushumba wa Diyosezi ya Byumba, Umukuru w’Umuryango w’Abamisiyoneri b’Umutima Mutagatifu wa Yezu na Mariya, Igisonga cye, Abapadri, n’abandi bihayimana.
Mu nyigisho ye, Myr Serviliyani NZAKAMWITA wayoboye imihango yibukije ugiye guhabwa ubusaserdoti inshingano ahabwa. Umusaserdoti akomoka mu muryango w’abakristu, niyo mpamvu bakwiye kumushyigikira igihe cyose. Ashinzwe gutura igitambo cy’Ukaristiya, gutagatifu imbaga no kuyiyobora. Ashinzwe kwegereza abantu Imana. Kumvira Umwepiskopi cyangwa se umukuru w’umuryango, ni indi nshingano y’umusaserdoti uvuka mu muryango w’Imana kandi akaba abereyeho uwo muryango.
Mu ijambo umusaserdoti mushya yagejeje ku bari baje kumushyigikira mu gitambo cya Misa, yagize ati: “Nyagasani namwitura iki mu byiza byose yangiriye?” Umusaserdoti mushya rero yashimiye Imana ubuntu yamugiriye kuba yaramutoreye akaba umusaserdoti. Ku bwa Padri Jules NIKUZE, si uko ari intungane kurusha abandi, ahubwo ni impuhwe z’Imana. Ijambo rye ryibanze kandi kugushimira abantu bagize uruhare mu itegurwa ry’umunsi w’ubusaserdoti bwe. Yahereye ku babyeyi be bamureze kuva akiri muto bakamutoza gukunda Imana. Abo babyeyi nubwo batabarutse, ntashidikanya ko bamuhora iruhande.
Yashimiye abakuru b’Umuryango w’Abamisiyoneri b’Umutima mutagatifu wa Yezu na Mariya hamwe n’abarezi bose bamuteguye mu gihe cy’imyaka umunani. Yashiiye Umwepiskopi wamuhaye Isakramentu ry’ubusaserdoti akaba yaranabaye muri paruwasi ya Janja avukamo imyaka 12.
Mu gusoza ijambo rye, umusaserdoti yarangije asaba abakristu kumusabira kugira ngo azakomeze ubutumwa yatorewe kugeza ku ndunduro y’ubuzima bwe.
Byanditswe : 2016-02-26 10:45:25
Uwabitangaje : Diocese Byumba